Kannada-LLM-Labs/Wikipedia-Kn huggingface dataset:
ಶ್ರದ್ಧಾ ಶ್ರೀನಾಥ್

ಶ್ರದ್ಧಾ ಶ್ರೀನಾಥ್ ( ಜನನ ೨೯ ಸಪ್ಟೆಂಬರ್ ೧೯೯೦ ) ಭಾರತೀಯ ಚಲನಚಿತ್ರ ನಟಿ. ಇವರು ಕನ್ನಡ ಮತ್ತು ತಮಿಳು ಚಿತ್ರಗಳಲ್ಲಿ ಪ್ರಧಾನವಾಗಿ ಕಾಣಿಸಿಕೊಂಡಿದ್ದಾರೆ. ಇವರು ಹಲವಾರು ತೆಲುಗು, ಹಿಂದಿ ಮತ್ತು ಮಲಯಾಳಂ ಚಿತ್ರಗಳಲ್ಲಿಯೂ ಕಾಣಿಸಿಕೊಂಡಿದ್ದಾರೆ. ಕನ್ನಡ ಸೈಕಲಾಜಿಕಲ್ ಥ್ರಿಲ್ಲರ್ ಯು ಟರ್ನ್ (೨೦೧೬) ನಲ್ಲಿನ ಪಾತ್ರಕ್ಕಾಗಿ ಅವರು ವ್ಯಾಪಕ ಮೆಚ್ಚುಗೆ ಗಳಿಸಿದರು. ಇವರು ಅತ್ಯುತ್ತಮ ನಟಿ (ವಿಮರ್ಶಕರು) - ಕನ್ನಡ ಪ್ರಶಸ್ತಿಗಾಗಿ ಫಿಲ್ಮ್‌ಫೇರ್ ಪ್ರಶಸ್ತಿಯನ್ನು ಗೆದ್ದರು.

ಆರಂಭಿಕ ಜೀವನ ಮತ್ತು ಶಿಕ್ಷಣ
ಶ್ರದ್ಧಾ ಜಮ್ಮು ಮತ್ತು ಕಾಶ್ಮೀರದ ಉಧಂಪುರ್ ಪಟ್ಟಣದಲ್ಲಿ ಜನಿಸಿದರು. ಆಕೆಯ ತಂದೆ ಭಾರತೀಯ ಸೇನೆಯ ಕುಮಾವೂನ್ ರೆಜಿಮೆಂಟ್‌ನಲ್ಲಿ ಅಧಿಕಾರಿಯಾಗಿದ್ದರು ಮತ್ತು ತಾಯಿ ಶಾಲಾ ಶಿಕ್ಷಕರಾಗಿದ್ದರು. ಇವರು ಭಾರತದಾದ್ಯಂತ ಬೆಳೆದರು ಮತ್ತು ಸೂರತ್‌ಗರ್ (ರಾಜಸ್ಥಾನ), ಭೋಪಾಲ್ (ಮಧ್ಯಪ್ರದೇಶ), ಧಾರ್ಚುಲಾ (ಉತ್ತರಾಖಂಡ) ಬೆಳಗಾವಿ (ಕರ್ನಾಟಕ), ಸಿಲ್ಚಾರ್ (ಅಸ್ಸಾಂ) ಮತ್ತು ಸಿಕಂದರಾಬಾದ್ (ತೆಲಂಗಾಣ) ಪಟ್ಟಣಗಳಲ್ಲಿ ವಾಸಿಸುತ್ತಿದ್ದರು. ೧೨ ರಿಂದ ಸಿಕಂದರಾಬಾದ್‌ನ ಆರ್ಮಿ ಸ್ಕೂಲ್ ಆರ್.ಕೆ.ಪುರಂನಿಂದ ಪದವಿ ಪಡೆದ ನಂತರ, ಬೆಂಗಳೂರು ಕಾನೂನು ಅಧ್ಯಯನ ಸಂಸ್ಥೆಯಲ್ಲಿ ಕಾನೂನು ಅಧ್ಯಯನಕ್ಕಾಗಿ ಬೆಂಗಳೂರಿಗೆ ತೆರಳಿದರು.

ವೃತ್ತಿ
ಕಾನೂನು ಶಾಲೆಯಲ್ಲಿ ಪದವಿ ಪಡೆದ ನಂತರ, ಅವರು ಬೆಂಗಳೂರು ಮೂಲದ ರಿಯಲ್ ಎಸ್ಟೇಟ್ ಕಂಪನಿಯೊಂದರಲ್ಲಿ ರಿಯಲ್ ಎಸ್ಟೇಟ್ ವಕೀಲರಾಗಿ ಕೆಲಸ ಮಾಡಲು ಪ್ರಾರಂಭಿಸಿದರು ಮತ್ತು ನಂತರ ಫ್ರೆಂಚ್ ಚಿಲ್ಲರೆ ಕಂಪನಿಗೆ ರಿಯಲ್ ಎಸ್ಟೇಟ್ ಕಾನೂನು ಸಲಹೆಗಾರರಾಗಿ ಕೆಲಸ ಮಾಡಿದರು. ಹೇಗಾದರೂ, ತನ್ನ ಪೂರ್ಣ ಸಮಯದ ಕಾರ್ಪೊರೇಟ್ ಕೆಲಸದ ಜೊತೆಗೆ, ಅವರು ನಾಟಕಗಳಲ್ಲಿ ನಟಿಸುವುದನ್ನು ಮುಂದುವರೆಸಿದರು ಮತ್ತು ಹಲವಾರು ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು

ಸೆಪ್ಟೆಂಬರ್ ೨೦೧೫ ರಲ್ಲಿ ಬಿಡುಗಡೆಯಾದ ವಿನಯ್ ಗೋವಿಂದ್ ನಿರ್ದೇಶನದ ಕೊಹಿನೂರ್ ಎಂಬ ಮಲಯಾಳಂ ಚಿತ್ರದಲ್ಲಿ ಎರಡನೇ ಮಹಿಳಾ ನಾಯಕಿಯಾಗಿ ನಟಿಸಲು ಅವರನ್ನು ಕರೆಯಲಾಯಿತು. ಅವರ ಕನ್ನಡದ ಚೊಚ್ಚಲ ಪ್ರದರ್ಶನವು ಮೇ ೨೦೧೬ ರಲ್ಲಿ ಯು ಟರ್ನ್ ಮೂಲಕ ಪವನ್ ಕುಮಾರ್ ನಿರ್ದೇಶಿಸಿದ್ದು, ಇದು ನ್ಯೂಯಾರ್ಕ್ ಭಾರತೀಯ ಚಲನಚಿತ್ರೋತ್ಸವದಲ್ಲಿ ಪ್ರಥಮ ಪ್ರದರ್ಶನಗೊಂಡಿತು ಮತ್ತು ನಂತರ ಭಾರತ ಮತ್ತು ವಿಶ್ವದಾದ್ಯಂತ ಬಿಡುಗಡೆಯಾಯಿತು. ಶ್ರೀನಾಥ್ ಈ ಚಿತ್ರಕ್ಕೆ ವಿಮರ್ಶಕರ ಮೆಚ್ಚುಗೆ ಪಡೆದರು ಮತ್ತು ಕನ್ನಡದ ಅತ್ಯುತ್ತಮ ನಟಿಗಾಗಿ ಫಿಲ್ಮ್ ಫೇರ್ ಪ್ರಶಸ್ತಿಯನ್ನು ಪಡೆದರು.

ಯು ಟರ್ನ್, ಆಪರೇಷನ್ ಅಲ್ಮೆಲಮ್ಮ, ರಿಚಿ ಮತ್ತು ವಿಕ್ರಮ್ ವೇದದಂತಹ ಚಲನಚಿತ್ರಗಳಲ್ಲಿ ನಟಿಸಿದ ನಂತರ ಅವರು ದಕ್ಷಿಣ ಸಿನೆಮಾ ಉದ್ಯಮದಲ್ಲಿ ಹೆಚ್ಚಿನ ಕೊಡುಗೆಗಳನ್ನು ಪಡೆಯಲು ಪ್ರಾರಂಭಿಸಿದರು. ಅವರು ಶಿವರಾಜ್‌ಕುಮಾರ್ ಅವರೊಂದಿಗೆ ದಿ ವಿಲನ್ ಚಿತ್ರದ ಹಾಡಿನಲ್ಲಿ ಮಾತ್ರ ಕಾಣಿಸಿಕೊಂಡಿದ್ದರು.

ಚಿತ್ರಕಥೆ

ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು

ಉಲ್ಲೇಖಗಳು

ನಟಿಯರು
ವಿನಯ

ವಿನಯ (ನಮ್ರತೆ) ಎಂದರೆ ವಿನೀತನಾಗಿರುವ/ನಮ್ರನಾಗಿರುವ ಗುಣ. ವಿನಯವನ್ನು ನಿಸ್ವಾರ್ಥನಾಗಿರುವುದು, ಸ್ವಂತದ ಬಗ್ಗೆಗಿನ ಪ್ರಜ್ಞೆಯಿಂದ ಮುಕ್ತಿ, ದುರಹಂಕಾರ (ಅಥವಾ ಜಂಬ/ಸೊಕ್ಕು) ಹೊಂದಿಲ್ಲದಿರದ ಅಥವಾ ಆತ್ಮ ನಿಕೃಷ್ಟತೆಯಲ್ಲಿ ತೊಡಗದಿರುವ ಎರಡೂ ಆಗಿರುವ  ಆತ್ಮಸಂಯಮದ ರೂಪ ಎಂದು ವ್ಯಾಖ್ಯಾನಿಸಲಾಗುತ್ತದೆ.

ವಿನಯವು ಸೂಕ್ತವಾದ ಆಂತರಿಕ, ಅಥವಾ ಆತ್ಮಗೌರವದ ಹೊರಗಿನ ಅಭಿವ್ಯಕ್ತಿಯಾಗಿದೆ. ಇದನ್ನು ಅವಮಾನದಿಂದ ವ್ಯತ್ಯಾಸ ಮಾಡಲಾಗುತ್ತದೆ. ಅವಮಾನವು ಒಬ್ಬ ವ್ಯಕ್ತಿಯ ಮೇಲೆ, ಹಲವುವೇಳೆ ಬಾಹ್ಯವಾದ ಅಪಖ್ಯಾತಿಯನ್ನು ಹೇರುವುದು ಆಗಿರುತ್ತದೆ. ವಿನಯವನ್ನು ಆತ್ಮಖಂಡನೆಗಳ ಮೂಲಕ ಅವಮಾನವನ್ನು ಅನುಭವಿಸುವ ಸಾಮರ್ಥ್ಯವೆಂದು ತಪ್ಪು ತಿಳಿಯಬಹುದು. ಆದರೆ ಇದು ಸ್ವಯಂ ಕಡಿಮೆ ಆತ್ಮಪ್ರಶಂಸೆಯ ಬದಲಾಗಿ ತನ್ನ ಮೇಲೆ/ ಸ್ವಂತದ ಮೇಲೆ ಕೇಂದ್ರೀಕೃತವಾಗಿರುತ್ತದೆ.

ವಿವಿಧ ವ್ಯಾಖ್ಯಾನಗಳಲ್ಲಿ, ವಿನಯವನ್ನು ಕಡಿಮೆ ಸ್ವತನ್ಮಯತೆ, ಅಥವಾ ತನ್ನನ್ನು ಮುಂದಕ್ಕೆ ಹಾಕಿಕೊಳ್ಳಲು ಇಷ್ಟವಿಲ್ಲದಿರುವಿಕೆಯ ಮೇಲೆ ಕೇಂದ್ರೀಕರಿಸುವ ಒಂದು ಸದ್ಗುಣವೆಂದು ವ್ಯಾಪಕವಾಗಿ ಕಾಣಲಾಗುತ್ತದೆ.

ಉಲ್ಲೇಖಗಳು 

ಸದ್ಗುಣಗಳು
ಪ್ರಿನ್ಸ್ ನರೂಲಾ

ಪ್ರಿನ್ಸ್ ನರೂಲಾರವರು (ಜನನ ː೨೪ ನವೆಂಬರ್ ೧೯೯೦) ಭಾರತೀಯ ಮಾಡೆಲ್ ಮತ್ತು ನಟ . ಇವರು  ರೋಡೀಸ್ ಎಕ್ಸ್ ೨ , ಸ್ಪ್ಲಿಟ್ಸ್ವಿಲ್ಲಾ ೮ , ಬಿಗ್ ಬಾಸ್ ೯ ಮತ್ತು ನಚ್ ಬಲಿಯೆ ೯ ರಲ್ಲಿ ಭಾಗವಹಿಸಿ ಗೆದ್ದಿದ್ದಾರೆ.

ಆರಂಭಿಕ ಜೀವನ
ನರೂಲಾ ರವರು ಭಾರತದ ಚಂಡೀಗಡ ಮೂಲದವರು. ಇವರು ಎಂಟಿವಿ ರೋಡೀಸ್ ಎಕ್ಸ್ ೨ ನಲ್ಲಿ ಭಾಗವಹಿಸುವ ಮೊದಲು  ಹಲವಾರು ವರ್ಷಗಳ ಕಾಲ ಮಾಡೆಲಿಂಗ್‌ನಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದರು .

ವೈಯಕ್ತಿಕ ಜೀವನ
ಬಿಗ್ ಬಾಸ್ ೯ ರಲ್ಲಿ ನರೂಲಾ ರವರು ಯುವಿಕಾ ಚೌದ್ರಿಯವರನ್ನು ಭೇಟಿಯಾದರು. ಇವರಿಬ್ಬರು ೧೨ ಅಕ್ಟೋಬರ್ ೨೦೧೮ ರಂದು ಮುಂಬೈನಲ್ಲಿ ವಿವಾಹವಾದರು.

ವೃತ್ತಿ
ಪಿಟಿಸಿ ಪಂಜಾಬಿ ಎಂಬ ಚಾನೆಲ್‌ ನಲ್ಲಿ ಪ್ರಸಾರವಾಗುತ್ತಿದ್ದ ಮಿಸ್ಟರ್ ಪಂಜಾಬ್‌‌ ಎಂಬ ರಿಯಾಲಿಟಿ ಶೋನಲ್ಲಿ ಭಾಗವಹಿಸುವ ಮೂಲಕ ನರೂಲಾ ರವರು ೨೦೧೪ ರಲ್ಲಿ ತಮ್ಮ ವೃತ್ತಿಜೀವನವನ್ನು  ಪ್ರಾರಂಭಿಸಿದರು , ಅಲ್ಲಿ ಅವರು  ಎರಡನೇ ರನ್ನರ್ ಅಪ್ ಸ್ಥಾನವನ್ನು ಪಡೆದರು . ೨೦೧೫ ರಲ್ಲಿ , ಅವರು ಎಂಟಿವಿ ಇಂಡಿಯಾದ ರೋಡೀಸ್ ಎಕ್ಸ್ ೨ ನಲ್ಲಿ ಭಾಗವಹಿಸಿದರು , ಅಲ್ಲಿಯೂ ಅವರು ವಿಜೇತರಾಗಿ ಹೊರಹೊಮ್ಮಿದರು .

ಮುಂದೆ , ಅವರು ಸ್ಪ್ಲಿಟ್ಸ್ವಿಲ್ಲಾ ೮ ರಲ್ಲಿ ಭಾಗವಹಿಸಿದರು , ಅಲ್ಲಿ ಅವರನ್ನು ವಿಜೇತರೆಂದು ಘೋಷಿಸಲಾಯಿತು . ಅಕ್ಟೋಬರ್ ೨೦೧೫ ರಲ್ಲಿ , ನರೂಲಾ ರವರು ಕಲರ್ಸ್ ಟಿವಿಯ ಬಿಗ್ ಬಾಸ್ ೯ ರಲ್ಲಿ ಭಾಗವಹಿಸಿ ಮತ್ತೆ ವಿಜೇತರಾಗಿ ಹೊರಹೊಮ್ಮಿದರು . ೨೦೧೬ ರಿಂದ ೨೦೧೮ ರವರೆಗೆ ಅವರು ಲಖನ್ "ಲಕ್ಕಿ" ಸಿಂಗ್ ಅಹ್ಲಾವತ್ ಎಂಬ ಪಾತ್ರವನ್ನು ವಹಿಸಿ &ಟಿವಿಯ ಬಡೋ ಬಹು ಎಂಬ ಧಾರವಾಹಿಯಲ್ಲಿ ನಟಿಸಿದರು .  ೨೦೧೬ ರಿಂದ , ನರೂಲಾ ರವರು ಎಂಟಿವಿಯ ರೋಡೀಸ್‌ನಲ್ಲಿ ಗ್ಯಾಂಗ್ ಲೀಡರ್ ಆಗಿದ್ದಾರೆ. 
೨೦೧೮ ರಲ್ಲಿ , ಇವರು ಲಾಲ್ ಇಷ್ಕ್ ಎಂಬ ಧಾರವಾಹಿಯಲ್ಲಿ ಆರ್ಯನ್  ಎಂಬ ಪಾತ್ರದಲ್ಲಿ ಅಭಿನಯಿಸಿದರು . ನಂತರ , ಇವರು ಕಲರ್ಸ್ ಟಿವಿಯ ನಾಗಿನ್ ೩ ರಲ್ಲಿ ಶಹನವಾಜ್ ಎಂಬ ಪಾತ್ರವನ್ನು ವಹಿಸಿ ನಟಿಸಿದ್ದಾರೆ .

ಫಿಲ್ಮೋಗ್ರಾಫಿ

ದೂರದರ್ಶನ

ವೆಬ್

ವಿಶೇಷ ಪಾತ್ರ

ಡಿಸ್ಕೋಗ್ರಾಫಿ

ಸಿಂಗಲ್ಸ್

ವೈಶಿಷ್ಟ್ಯಗಳು

ಗ್ಯಾಲರಿ

ಉಲ್ಲೇಖಗಳು

ಭಾರತೀಯ ನಟರು
ಕಿರುತೆರೆ ನಟನಟಿಯರು
ಅಭಿಜಿತ್‌ ಬ್ಯಾನರ್ಜಿ

ಅಭಿಜಿತ್ ವಿನಾಯಕ್ ಬ್ಯಾನರ್ಜಿ (೨೧ ಫೆಬ್ರವರಿ ೧೯೬೧)ರವರೊಒಬ್ಬ ಅಮೇರಿಕನ್ ಅರ್ಥಶಾಸ್ತ್ರಜ್ಞ ಹಾಗೂ ಮೆಸಾಚುಸೆಟ್ಸ್‌ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಫೋರ್ಡ್ ಫೌಂಡೇಷನ್ ಇಂಟರ್ನ್ಯಾಷನಲ್ ನ ಎಕನಾಮಿಕ್ಸ್ ಪ್ರೊಫೆಸರ್ . ಇವರು ೨೦೧೯ ರಲ್ಲಿ ಅರ್ಥಶಾಸ್ತ್ರದಲ್ಲಿ ನೊಬೆಲ್ ಸ್ಮಾರಕ ಪ್ರಶಸ್ತಿಯನ್ನು ಎಸ್ತರ್ ಡುಫ್ಲೋ ಮತ್ತು ಮೈಕೆಲ್ ಕ್ರೆಮರ್ ಅವರೊಂದಿಗೆ ಜಾಗತಿಕ ಬಡತನವನ್ನು ನಿವಾರಿಸುವ ಪ್ರಾಯೋಗಿಕ ವಿಧಾನಕ್ಕಾಗಿ ಹಂಚಿಕೊಂಡರು.

ಬ್ಯಾನರ್ಜಿಯವರು ಅಬ್ದುಲ್ ಲತೀಫ್ ಜಮೀಲ್ ಪಾವರ್ಟಿ ಆಕ್ಷನ್ ಲ್ಯಾಬ್‌ನ ಸಹ-ಸಂಸ್ಥಾಪಕ (ಅರ್ಥಶಾಸ್ತ್ರಜ್ಞರಾದ ಎಸ್ತರ್ ಡುಫ್ಲೋ ಮತ್ತು ಸೆಂಧಿಲ್ ಮುಲೈನಾಥನ್ ರವರೊಂದಿಗೆ) . ಇವರು ಇನೋವೇಷನ್ಸ್‌ ಫಾರ್‌ ಪೊವರ್ಟಿ ಆಕ್ಷನ್, ಹಣಕಾಸು ವ್ಯವಸ್ಥೆಗಳು ಮತ್ತು ಬಡತನದ ಒಕ್ಕೂಟದ ಸದಸ್ಯರಾಗಿದ್ದಾರೆ . ನ್ಯಾಷನಲ್ ಬ್ಯೂರೋ ಆಫ್ ಎಕನಾಮಿಕ್ ರಿಸರ್ಚ್‌ನ ಸಂಶೋಧನಾ ಸಹವರ್ತಿಯಾದ ಬ್ಯಾನರ್ಜಿ ಬ್ಯೂರೋ ಫಾರ್ ದಿ ರಿಸರ್ಚ್ ಇನ್ ದಿ ಎಕನಾಮಿಕ್ ಅನಾಲಿಸಿಸ್ ಆಫ್ ಡೆವಲಪ್‌ಮೆಂಟ್‌ನ ಅಧ್ಯಕ್ಷರಾಗಿದ್ದರು. ಇವರು ಸೆಂಟರ್ ಫಾರ್ ಎಕನಾಮಿಕ್ ಪಾಲಿಸಿ ರಿಸರ್ಚ್ ನಲ್ಲಿ ಸಂಶೋಧನಾ ಸಹೋದ್ಯೋಗಿ , ಕೀಲ್ ಇನ್ಸ್ಟಿಟ್ಯೂಟ್ ನ ಅಂತರರಾಷ್ಟ್ರೀಯ ಸಂಶೋಧನಾ ಸಹೋದ್ಯೋಗಿ , ಅಮೇರಿಕನ್ ಅಕಾಡೆಮಿ ಆಫ್ ಆರ್ಟ್ಸ್ ಅಂಡ್ ಸೈನ್ಸಸ್ ನಲ್ಲಿ ಸಹವರ್ತಿ ಮತ್ತು ಎಕೋನೊಮೆಟ್ರಿಕ್ ಸೊಸೈಟಿಯಲ್ಲಿ ಸಹವರ್ತಿ.

ಆರಂಭಿಕ ಜೀವನ
ಬ್ಯಾನರ್ಜಿ ಭಾರತದ ಮುಂಬೈಯಲ್ಲಿ ಜನಿಸಿದರು . ಇವರ ತಂದೆ ದೀಪಕ್‌ ಬ್ಯಾನರ್ಜಿ ಮತ್ತು ತಾಯಿ ನಿರ್ಮಲಾ ಬ್ಯಾನರ್ಜಿ . ಇವರು ಕೋಲ್ಕತ್ತಾದ ಪ್ರಸಿದ್ಧ ಶಿಕ್ಷಣ ಸಂಸ್ಥೆಯಾದ ಸೌತ್ ಪಾಯಿಂಟ್ ಪ್ರೌಢ  ಶಾಲೆಯಲ್ಲಿ ಶಾಲಾ ಶಿಕ್ಷಣವನ್ನು ಪಡೆದರು.

ವೃತ್ತಿ
ಬ್ಯಾನರ್ಜಿ ಯವರು ಪ್ರಸ್ತುತವಾಗಿ ಮೆಸಾಚುಸೆಟ್ಸ್‌ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಫೋರ್ಡ್ ಫೌಂಡೇಶನ್ ಇಂಟರ್ನ್ಯಾಷನಲ್ ಪ್ರೊಫೆಸರ್ ಆಫ್ ಎಕನಾಮಿಕ್ಸ್ ಆಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ;  ಇವರು ಹಾರ್ವರ್ಡ್ ವಿಶ್ವವಿದ್ಯಾಲಯ ಮತ್ತು ಪ್ರಿನ್ಸ್ಟನ್ ವಿಶ್ವವಿದ್ಯಾಲಯದಲ್ಲೂ ಕಾರ್ಯ ನಿರ್ವಹಿಸಿದ್ದಾರೆ .

ಪ್ರಕಟಣೆಗಳು

ಪುಸ್ತಕಗಳು
 ವೊಲಟಿಲಿಟಿ ಅಂಡ್‌ ಗ್ರೋತ್‌ (ಚಂಚಲತೆ ಮತ್ತು ಬೆಳವಣಿಗೆ) .
 ಅಂಡರ್ಸ್ಟ್ಯಾಂಡಿಗ್ ಪೊವರ್ಟಿ .
‌ ಮೇಕಿಂಗ್‌ ಅಂಡ್‌ ವರ್ಕ್‌ .
 ಪೂವರ್‌ ಎಕನಾಮಿಕ್ಸ್‌ : ಎ  ರ‍್ಯಾಡಿಕಲ್ ರಿಥಿಂಕಿಂಗ್‌ ಆಫ್‌ ದಿ ವೇ ಟು ಫೈಟ್‌ ಗ್ಲೋಬಲ್‌ ಪೊವರ್ಟಿ .
 ಹ್ಯಾಂಡ್ ಬುಕ್‌ ಆಫ್‌ ಫೀಲ್ಡ್‌ ಎಕ್ಸ್ಪರಿಮೆಂಟ್ಸ್ , ಸಂಪುಟ ೧ .
 ಹ್ಯಾಂಡ್ ಬುಕ್‌ ಆಫ್‌ ಫೀಲ್ಡ್‌ ಎಕ್ಸ್ಪರಿಮೆಂಟ್ಸ್ , ಸಂಪುಟ ೨ .
 ಎ ಶೋರ್ಟ್‌ ಹಿಸ್ಟರಿ ಆಫ್‌ ಪೊವರ್ಟಿ ಮೆಷರ್ಮೆಂಟ್ಸ್‌ .
 ಗುಡ್‌ ಎಕನಾಮಿಕ್ಸ್‌ ಫಾರ್‌ ಹಾರ್ಡ್‌ ಟೈಮ್ಸ್‌ .

ಪ್ರಶಸ್ತಿಗಳು

ಅರ್ಥಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ
ಅಭಿಜಿತ್ ಬ್ಯಾನರ್ಜಿಯವರಿಗೆ ೨೦೧೯ ರಲ್ಲಿ ಅರ್ಥಶಾಸ್ತ್ರದಲ್ಲಿ,  ಅವರ ಇಬ್ಬರು ಸಹ-ಸಂಶೋಧಕರಾದ ಎಸ್ತರ್ ಡುಫ್ಲೋ ಮತ್ತು ಮೈಕೆಲ್ ಕ್ರೆಮರ್ ಅವರೊಂದಿಗೆ ಜಾಗತಿಕ ಬಡತನವನ್ನು ನಿವಾರಿಸುವ ಪ್ರಾಯೋಗಿಕ ವಿಧಾನಕ್ಕಾಗಿ ನೊಬೆಲ್‌ ಪ್ರಶಸ್ತಿಯನ್ನು ನೀಡಲಾಯಿತು .

ಉಲ್ಲೇಖಗಳು

ನೊಬೆಲ್ ಪ್ರಶಸ್ತಿ ಪುರಸ್ಕೃತ ಭಾರತೀಯರು
ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಲಾಭ

ಲೆಕ್ಕಶಾಸ್ತ್ರದಲ್ಲಿ, ಲಾಭ ಎಂದರೆ ಲಾಭಕರ ಮಾರುಕಟ್ಟೆ ಉತ್ಪಾದನಾ ಪ್ರಕ್ರಿಯೆಯಲ್ಲಿ (ವ್ಯವಹಾರ) ಮಾಲೀಕನಿಗೆ ಹಂಚಲಾದ ಆದಾಯ. ಲಾಭವು ಮಾರುಕಟ್ಟೆ ಉತ್ಪಾದನೆಯ ಆದಾಯ ನಿರ್ಮಾಣ ಪ್ರಕ್ರಿಯೆಯಲ್ಲಿ ಮಾಲೀಕನ ಪ್ರಮುಖ ಹಿತಾಸಕ್ತಿಯಾದ ಲಾಭದಾಯಕತೆಯ ಪರಿಮಾಣವಾಗಿದೆ. ಸಾಮಾನ್ಯ ಬಳಕೆಯಲ್ಲಿ ಹಲವಾರು ಲಾಭದ ಮಾಪನಗಳಿವೆ.

ಮಾರುಕಟ್ಟೆ ಉತ್ಪಾದನೆಯಲ್ಲಿ ಆದಾಯ ನಿರ್ಮಾಣವು ಯಾವಾಗಲೂ ಆದಾಯ ಉತ್ಪಾದನೆಯ ಮತ್ತು ಆದಾಯ ಹಂಚಿಕೆ ನಡುವಿನ ಸಮತೋಲನವಾಗಿರುತ್ತದೆ. ಯಾವಾಗಲೂ ಉತ್ಪತ್ತಿಯಾದ ಆದಾಯವನ್ನು ಪರಿಶೀಲನಾ ಅವಧಿಯೊಳಗೆ ಆರ್ಥಿಕ ಮೌಲ್ಯವಾಗಿ ಉತ್ಪಾದನೆಯ ಮಧ್ಯಸ್ಥಗಾರರಿಗೆ ವಿತರಿಸಲಾಗುತ್ತದೆ. ಲಾಭವು ಆದಾಯ ಹಂಚಿಕೆ ಪ್ರಕ್ರಿಯೆಯಲ್ಲಿ ಮಾಲೀಕನು ತನಗಾಗಿ ಇಟ್ಟುಕೊಳ್ಳಲು ಸಾಧ್ಯವಾಗುವ ಆದಾಯ ನಿರ್ಮಾಣದ ಪಾಲಾಗಿರುತ್ತದೆ. ಲಾಭವು ಆರ್ಥಿಕ ಯೋಗಕ್ಷೇಮದ ಪ್ರಮುಖ ಮೂಲಗಳಲ್ಲಿ ಒಂದಾಗಿದೆ, ಏಕೆಂದರೆ ಅದರರ್ಥ ಉತ್ಪಾದನೆಯನ್ನು ಅಭಿವೃದ್ಧಿಪಡಿಸಲು ಇರುವ ಆದಾಯಗಳು ಮತ್ತು ಅವಕಾಶಗಳು.

ಉಲ್ಲೇಖಗಳು 

 
 
 
 
 
 
 
 
 
 
 
 
 
 

ಬಂಡವಾಳಶಾಹಿ
ಪ್ರಗತಿ

ಪ್ರಗತಿ (ಮುನ್ನಡೆ) ಎಂದರೆ ಸಂಸ್ಕರಿತ, ಸುಧಾರಿತ, ಅಥವಾ ಬೇರೆ ರೀತಿಯಲ್ಲಿ ಬಯಸಿದ ಸ್ಥಿತಿಯ ಕಡೆಗಿನ ಚಲನೆ. ಪ್ರಗತಿವಾದದ ಸಂದರ್ಭದಲ್ಲಿ, ಪ್ರಗತಿಯ ಕಲ್ಪನೆಯು ತಂತ್ರಜ್ಞಾನ, ವಿಜ್ಞಾನ ಮತ್ತು ಸಾಮಾಜಿಕ ವ್ಯವಸ್ಥೆಯಲ್ಲಿನ ಮುಂದುವರಿಕೆಗಳು ಸುಧಾರಿತ ಮಾನವ ಸ್ಥಿತಿಯನ್ನು ಉಂಟುಮಾಡಿವೆ, ಮತ್ತು ಇದನ್ನೇ ವಿಸ್ತರಿಸುತ್ತಾ ಉಂಟುಮಾಡುವುದನ್ನು ಮುಂದುವರಿಸುತ್ತವೆ ಎಂಬ ಪ್ರತಿಪಾದನೆಯನ್ನು ಸೂಚಿಸುತ್ತದೆ; ಸಾಮಾಜಿಕ ವ್ಯವಸ್ಥೆಯು ನೇರ ಮಾನವ ಕ್ರಿಯೆಯ ಪರಿಣಾಮವಾಗಿ ಉಂಟಾಗಬಹುದು, ಅಂದರೆ ಸಾಮಾಜಿಕ ಉದ್ಯಮ ಅಥವಾ ಕ್ರಿಯಾವಾದದ ಮೂಲಕವೆಂಬ ಅರ್ಥದಲ್ಲಿ, ಅಥವಾ ಸಮಾಜಸಾಂಸ್ಕೃತಿಕ ವಿಕಸನದ ಸಹಜ ಭಾಗವಾಗಿ.

ಪ್ರಗತಿಯ ಪರಿಕಲ್ಪನೆಯನ್ನು ೧೯ನೇ ಶತಮಾನದ ಮುಂಚಿನ ವರ್ಷಗಳ ಸಾಮಾಜಿಕ ಸಿದ್ಧಾಂತಗಳಲ್ಲಿ ಪರಿಚಯಿಸಲಾಯಿತು, ವಿಶೇಷವಾಗಿ ಅಗಸ್ಟ ಕಾಂಟ್ ಮತ್ತು ಹರ್ಬರ್ಟ್ ಸ್ಪೆನ್ಸರ್ ವಿವರಿಸಿದಂತೆ.

ಉಲ್ಲೇಖಗಳು 

ಸಮಾಜ ವಿಜ್ಞಾನ
ಇತಿಹಾಸ
ಚೆಲ್ಲಾಟವಾಡುವಿಕೆ

ಚೆಲ್ಲಾಟವಾಡುವುದು ಅಥವಾ ಒಲಪು/ಒಯ್ಯಾರ/ಬಿನ್ನಾಣ ಒಬ್ಬ ವ್ಯಕ್ತಿಯಿಂದ ಮತ್ತೊಬ್ಬ ವ್ಯಕ್ತಿಯತ್ತ ಮೌಖಿಕ ಅಥವಾ ಲಿಖಿತ ಸಂವಹನವನ್ನು, ಜೊತೆಗೆ ದೈಹಿಕ ಹಾವಭಾವವನ್ನು ಒಳಗೊಂಡ ಒಂದು ಸಾಮಾಜಿಕ ಮತ್ತು ಲೈಂಗಿಕ ವರ್ತನೆ. ಮತ್ತೊಬ್ಬ ವ್ಯಕ್ತಿಯೊಂದಿಗಿನ ಆಳವಾದ ಸಂಬಂಧದಲ್ಲಿ ಆಸಕ್ತಿಯನ್ನು ಸೂಚಿಸಲು ಅಥವಾ ತಮಾಷೆಗಾಗಿ ಮಾಡಿದಾಗ ಮೋಜಿಗಾಗಿ ಇದನ್ನು ಮಾಡಲಾಗುತ್ತದೆ.

ಬಹುತೇಕ ಸಂಸ್ಕೃತಿಗಳಲ್ಲಿ, ಪ್ರಣಯ ಪ್ರವೃತ್ತಿಯೊಂದಿಗೆ ಪರಿಚಿತವಿರದವರಿಗೆ ಸಾರ್ವಜನಿಕವಾಗಿ, ಅಥವಾ ಖಾಸಗಿಯಾಗಿ ಪ್ರಕಟ ಲೈಂಗಿಕ ಪ್ರಸ್ತಾಪಗಳನ್ನು ಮಾಡುವುದು ಸಾಮಾಜಿಕವಾಗಿ ಸಮ್ಮತಿ ಪಡೆದಿರುವುದಿಲ್ಲ, ಆದರೆ ಕೆಲವೊಮ್ಮೆ ಪರೋಕ್ಷ ಅಥವಾ ಸೂಚಕ ಪ್ರಸ್ತಾಪಗಳನ್ನು ಸ್ವೀಕಾರಾರ್ಹವೆಂದು ಪರಿಗಣಿಸಬಹುದು.

ಚೆಲ್ಲಾಟವಾಡುವುದು ಸಾಮಾನ್ಯವಾಗಿ ವ್ಯಕ್ತಿಗಳ ನಡುವೆ ವಾಸ್ತವ ಸಂಬಂಧಕ್ಕಿಂತ ಸೌಮ್ಯವಾಗಿ ಹೆಚ್ಚಿನ ನಿಕಟ ಸಂಬಂಧವನ್ನು ಸೂಚಿಸುವ ರೀತಿಯಲ್ಲಿ ಮಾತಾಡುವುದು ಮತ್ತು ವರ್ತಿಸುವುದನ್ನು ಒಳಗೊಳ್ಳುತ್ತದೆ.

ಉಲ್ಲೇಖಗಳು 

ಲೈಂಗಿಕ ಆಕರ್ಷಣೆ
ಮುಷ್ಟಿಯುದ್ಧ

ಮುಷ್ಟಿಯುದ್ಧವು ಭಾರತೀಯ ಉಪಖಂಡದಿಂದ ಹುಟ್ಟಿಕೊಂಡ ಬಾಕ್ಸಿಂಗ್‍ನ ಸಾಂಪ್ರದಾಯಿಕ ರೂಪ. . ಮೂಲತಃ ಇದನ್ನು ಯಾವುದೇ ಬಾಕ್ಸಿಂಗ್ ಕಲೆಗಾಗಿ ಸಾಮಾನ್ಯ ಪದವಾಗಿ ಬಳಸಲಾಗಿದ್ದಿರಬಹುದಾದರೂ, ಇಂದು ಸಾಮಾನ್ಯವಾಗಿ ಇದು ಏಕೈಕ ಉಳಿದಿರುವ ನಿರಾಯುಧ ಶೈಲಿಯಾದ ವಾರಾಣಸಿಯ ಮುಕಿ ಬಾಕ್ಸಿಂಗ್‍ನ್ನು ಸೂಚಿಸುತ್ತದೆ. ಪಂಜಾಬ್‍ನಲ್ಲಿ ಇಂದೂ ಲೋಹ್ ಮುಷ್ಟಿ ಎಂದು ಕರೆಯಲ್ಪಡುವ ಬಾಕ್ಸಿಂಗ್‍ನ ಶಸ್ತ್ರಸಹಿತ ರೂಪ ಅಸ್ತಿತ್ವದಲ್ಲಿದೆ. ಇದರಲ್ಲಿ ಹೋರಾಡುವವರು ಒಂದು ಕೈಯ ಮೇಲೆ ಕಬ್ಬಿಣದ ಉಂಗುರವನ್ನು ಧರಿಸುತ್ತಾರೆ. ಆದರೆ ಇದನ್ನು ಈಗ ಮುಷ್ಟಿಯುದ್ಧದಲ್ಲಿ ಬಳಸಲಾಗುವುದಿಲ್ಲ.

ಮಹತ್ವಾಕಾಂಕ್ಷಿ ಬಾಕ್ಸರ್‌ಗಳು ವರ್ಷಗಟ್ಟಲೆ ಕಲಿಕೆಗೆ ಒಳಗಾಗಿ, ತಮ್ಮ ಮುಷ್ಟಿಗಳನ್ನು ಕಲ್ಲು ಮತ್ತು ಇತರ ಗಟ್ಟಿ ಮೇಲ್ಮೈಗಳಿಗೆ ಹೊಡೆದು ಕಠಿಣಗೊಳಿಸುತ್ತಾರೆ. ಇದು ಅವರು ಬರಿ ಕೈಗಳಿಂದ ತೆಂಗಿನಕಾಯಿಗಳು ಮತ್ತು ಬಂಡೆಗಳನ್ನು ಒಡೆಯಲು ಸಾಧ್ಯವಾಗುವವರೆಗೆ ಮಾಡುತ್ತಾರೆ. ತೊಡೆಸಂದನ್ನು ಹೊರತುಪಡಿಸಿ ದೇಹದ ಯಾವುದೇ ಭಾಗಕ್ಕೆ ಗುರಿಯಿಡಬಹುದು, ಆದರೆ ತಲೆ ಮತ್ತು ಎದೆ ಇವು ಮುಖ್ಯ ಗುರಿಗಳಾಗಿರುತ್ತವೆ.

ಉಲ್ಲೇಖಗಳು 

ಸಮರ ಕಲೆಗಳು
ವಿನ್ಯಾಸ

ವಿನ್ಯಾಸವು ಒಂದು ವಸ್ತು ಅಥವಾ ವ್ಯವಸ್ಥೆಯ ನಿರ್ಮಾಣಕ್ಕೆ ಅಥವಾ ಒಂದು ಚಟುವಟಿಕೆ ಅಥವಾ ಪ್ರಕ್ರಿಯೆಯ ಅನುಷ್ಠಾನಕ್ಕೆ ಮಾಡಲಾದ ನಕ್ಷೆ ಅಥವಾ ವಿಶಿಷ್ಟ ವಿವರಣೆ, ಅಥವಾ ಮೂಲಮಾದರಿ, ಉತ್ಪನ್ನ ಅಥವಾ ಪ್ರಕ್ರಿಯೆಯ ರೂಪದಲ್ಲಿ ಆ ನಕ್ಷೆ ಅಥವಾ ವಿಶಿಷ್ಟ ವಿವರಣೆಯ ಪರಿಣಾಮವಾಗಿರುತ್ತದೆ. ಕೆಲವು ಸಂದರ್ಭಗಳಲ್ಲಿ, ಸ್ಪಷ್ಟವಾದ ಮೊದಲಿನ ನಕ್ಷೆಯಿಲ್ಲದೆ ಒಂದು ವಸ್ತುವಿನ ನೇರ ನಿರ್ಮಾಣವನ್ನು (ಉದಾಹರಣೆಗೆ ಕರಕುಶಲ ಕೆಲಸ, ಸ್ವಲ್ಪಮಟ್ಟಿಗಿನ ಶಿಲ್ಪವಿಜ್ಞಾನ, ಸಂಕೇತೀಕರಣ ಮತ್ತು ಚಿತ್ರಾತ್ಮಕ ವಿನ್ಯಾಸ) ಕೂಡ ವಿನ್ಯಾಸ ಚಟುವಟಿಕೆ ಎಂದು ಪರಿಗಣಿಸಬಹುದು. ವಿನ್ಯಾಸವು ಸಾಮಾನ್ಯವಾಗಿ ಕೆಲವು ಗುರಿಗಳು ಮತ್ತು ನಿರ್ಬಂಧಗಳನ್ನು ತೃಪ್ತಿಪಡಿಸಬೇಕಾಗುತ್ತದೆ, ಮತ್ತು ಸೌಂದರ್ಯದ, ಕಾರ್ಯತ್ಮಕ, ಆರ್ಥಿಕ ಅಥವಾ ಸಮಾಜರಾಜಕೀಯ ಅಂಶಗಳನ್ನು ಪರಿಗಣನೆಗೆ ತೆಗೆದುಕೊಳ್ಳಬಹುದು, ಮತ್ತು ಅದು ಒಂದು ನಿರ್ದಿಷ್ಟ ಪರಿಸರದೊಂದಿಗೆ ಪರಸ್ಪರ ಕಾರ್ಯನಡೆಸುವುದನ್ನು ನಿರೀಕ್ಷಿಸಲಾಗುತ್ತದೆ. ವಿನ್ಯಾಸಗಳ ಪ್ರಮುಖ ಉದಾಹರಣೆಗಳಲ್ಲಿ ವಾಸ್ತುಶಿಲ್ಪದ ನೀಲಿನಕ್ಷೆಗಳು, ಶಿಲ್ಪವಿಜ್ಞಾನದ ರೇಖಾಚಿತ್ರಗಳು, ವ್ಯಾಪಾರ ಪ್ರಕ್ರಿಯೆಗಳು, ವಿದ್ಯುನ್ಮಂಡಲ ರೇಖಾಚಿತ್ರಗಳು, ಮತ್ತು ಹೊಲಿಗೆ ವಿನ್ಯಾಸಗಳು ಸೇರಿವೆ.

ಉಲ್ಲೇಖಗಳು 

ಕಲೆ
ಸುಪ್ರಿಯಾ ಸುಳೆ

ಸುಪ್ರಿಯಾ ಸುಲೇ (ಜನನ 30 ಜೂನ್ 1969) ರಾಷ್ಟ್ರೀಯತಾವಾದಿ ಕಾಂಗ್ರೆಸ್ ಪಕ್ಷದ ಭಾರತೀಯ ರಾಜಕಾರಣಿ ಹಾಗು ಪ್ರಸ್ತಕ ೧೭ನೇ ಲೋಕಸಭೆಯ ಬಾರಾಮತಿ ಕ್ಷೇತ್ರವನ್ನು ಪ್ರತಿನಿಧಿಸುತ್ತಿರುವ ಸಂಸದೆ . 

2011 ರಲ್ಲಿ, ಅವರು ಸ್ತ್ರೀ ಭ್ರೂಣ ಹತ್ಯೆಯ ವಿರುದ್ಧ ರಾಜ್ಯವ್ಯಾಪಿ ಅಭಿಯಾನವನ್ನು ಪ್ರಾರಂಭಿಸಿದರು.  ಇತ್ತೀಚೆಗೆ, ಸಾಮಾಜಿಕ ಸೇವೆಗೆ ಅವರು  ನೀಡಿದ ಅತ್ಯುತ್ತಮ ಕೊಡುಗೆಗಾಗಿ "ಮುಂಬೈ ವುಮೆನ್ ಆಫ್ ದಿ ಡಿಕೇಡ್ ಅಚೀವರ್ಸ್" ಪ್ರಶಸ್ತಿಯನ್ನು ಅವರಿಗೆ  ಎಎಲ್‌ ಲೇಡೀಸ್ ಲೀಗ್‌ನಿಂದನೀಡಲಾಗಿದೆ.

ಆರಂಭಿಕ ಜೀವನ 
30 ಜೂನ್ 1969 ರಂದು ಪೂನಾದಲ್ಲಿ (ಇಂದಿನ ಪುಣೆ) ಶರದ್ ಮತ್ತುಪ್ರತಿಭಾ ತಾಯಿ  ಶರದಚಂದ್ರ ಪವಾರ್ ದಂಪತಿಗೆ ಜನಿಸಿದರು. ಮುಂಬೈನ ಜೈ ಹಿಂದ್ ಕಾಲೇಜಿನಲ್ಲಿ ಅವರು ಮೈಕ್ರೋಬಯಾಲಜಿಯಲ್ಲಿ ಬಿ.ಎಸ್ಸಿ ಪದವಿಯನ್ನು ಪಡೆದರು. ಅವರು ಮಾರ್ಚ್ 4, 1991 ರಂದು ಸದಾನಂದ್ ಬಾಲಚಂದ್ರ ಸುಲೇ ಅವರನ್ನು ವಿವಾಹವಾದರು. ಇವರು ವಿಜಯ(ಮಗ) ಹಾಗು ರೇವತಿ(ಮಗಳು) ಎಂಬ ಮಕ್ಕಳಿನ ತಾಯಿಯಾಗಿದ್ದರೆ. ಆಕೆಯ ಮಕ್ಕಳು ಇಬ್ಬರೂ ಮುಂಬೈನ ಕ್ಯಾಥೆಡ್ರಲ್ ಮತ್ತು ಜಾನ್ ಕಾನನ್ ಶಾಲೆಯಲ್ಲಿ ವ್ಯಾಸಂಗ ಮಾಡುತ್ತಿದ್ದಾರೆ.  

ಮದುವೆಯ ನಂತರ ಅವರು ಕ್ಯಾಲಿಫೋರ್ನಿಯಾದಲ್ಲಿ ಸ್ವಲ್ಪ ಸಮಯ ಕಳೆದರು, ಅಲ್ಲಿ ಅವರು ಯುಸಿ ಬರ್ಕ್ಲಿಯಲ್ಲಿ ನೀರಿನ ಮಾಲಿನ್ಯವನ್ನು ಅಧ್ಯಯನ ಮಾಡಿದರು. ತರುವಾಯ, ಅವರು ಇಂಡೋನೇಷ್ಯಾ ಮತ್ತು ಸಿಂಗಾಪುರಕ್ಕೆ ತೆರಳಿ ನಂತರ ಮುಂಬೈಗೆ ಮರಳಿದರು.

ವೃತ್ತಿ 
ಸೆಪ್ಟೆಂಬರ್ 2006 ರಲ್ಲಿ ಮಹಾರಾಷ್ಟ್ರದಿಂದ  ಸುಪ್ರಿಯಾ ಅವರು  ರಾಜ್ಯಸಭೆಗೆ ಆಯ್ಕೆಯಾದರು ಮತ್ತು ಬಾಂಬೆಯ ನೆಹರೂ ಕೇಂದ್ರದ ಟ್ರಸ್ಟಿಯಾಗಿದ್ದಾರೆ. 

ಸ್ತ್ರೀ ಭ್ರೂಣ ಹತ್ಯೆಯ ವಿರುದ್ಧ ರಾಜ್ಯಮಟ್ಟದ ಅಭಿಯಾನವನ್ನು ನಡೆಸಿದರು. ಅಭಿಯಾನದಲ್ಲಿ ಪಾದಯಾತ್ರೆಗಳು, ಕಾಲೇಜು ಕಾರ್ಯಕ್ರಮಗಳು, ಸ್ಪರ್ಧೆಗಳು ಇತ್ಯಾದಿಗಳು ಸೇರಿದ್ದವು.

2012 ರಲ್ಲಿ, ಸುಪ್ರಿಯಾ ಸುಲೇ ಅವರ ನೇತೃತ್ವದಲ್ಲಿ ರಾಜಕೀಯದಲ್ಲಿ ಯುವತಿಯರಿಗೆ ಸಮಾನ  ವೇದಿಕೆ ನೀಡಲು ರಾಷ್ಟ್ರವಾದಿ ಯುವತಿ ಕಾಂಗ್ರೆಸ್ ಎಂಬ ಘಟಕ ರಚನೆಯಾಯಿತು  ಕಳೆದ ಹಲವಾರು ತಿಂಗಳುಗಳಿಂದ ಮಹಾರಾಷ್ಟ್ರದಾದ್ಯಂತ ಹಲವಾರು ರ್ಯಾಲಿಗಳನ್ನು ಆಯೋಜಿಸಲಾಗಿದ್ದು, ಇದು ಸ್ತ್ರೀ ಭ್ರೂಣದ ಗರ್ಭಪಾತ, ವರದಕ್ಷಿಣೆ ವ್ಯವಸ್ಥೆ ಮತ್ತು ಸಾಮಾನ್ಯವಾಗಿ ಮಹಿಳಾ ಸಬಲೀಕರಣದ ಮೇಲೆ ಕೇಂದ್ರೀಕರಿಸಿದೆ.

ಐಪಿಎಲ್ ಆರೋಪಗಳು 
ಏಪ್ರಿಲ್ 2010 ರಲ್ಲಿ, ಐಪಿಎಲ್ ತನ್ನ ಮಾಲೀಕತ್ವ ಮತ್ತು ಕಾರ್ಯವೈಖರಿಯಲ್ಲಿನ ಅಕ್ರಮಗಳ ಬಗ್ಗೆ ವರದಿಗಳು ಹೊರಬಂದಾಗ ಮತ್ತು ಭಾರತದ ವಿದೇಶಾಂಗ ವಿದೇಶಾಂಗ ಸಚಿವರು ರಾಜೀನಾಮೆ ನೀಡಲು ಕಾರಣವಾದಾಗ, ಸುಪ್ರಿಯಾ ತನ್ನ ಕುಟುಂಬ ಮತ್ತು ಐಪಿಎಲ್ (ಭಾರತದ ಅತಿದೊಡ್ಡ ಕ್ರಿಕೆಟ್ ಲೀಗ್ ಸಂಸ್ಥೆ) ನಡುವಿನ ಹಣಕಾಸಿನ ಸಂಪರ್ಕದ ಆರೋಪಗಳನ್ನು ನಿರಾಕರಿಸಿದರು.   ಆದಾಗ್ಯೂ, ಪತಿ ಒಡೆತನದ (ತನ್ನ ತಂದೆಯಿಂದ ಪವರ್ ಆಫ್ ಅಟಾರ್ನಿ ಮೂಲಕ) 10% ನಷ್ಟು ವಿಶೇಷ ಬಹು-ವರ್ಷದ ಪ್ರಸಾರ ಹಕ್ಕುಗಳನ್ನು ಹೊಂದಿರುವ ಐಪಿಎಲ್ ಪಂದ್ಯಗಳನ್ನು ಹೊಂದಿದ್ದ ವರದಿಗಳು ಬಂದವು.  

ಜೂನ್ 2010 ರಲ್ಲಿ, ಭಾರತದ ಅತಿದೊಡ್ಡ ವ್ಯವಹಾರ ಪತ್ರಿಕೆ ಎಕನಾಮಿಕ್ ಟೈಮ್ಸ್, ಶರದ್ ಪವಾರ್ ಮತ್ತು ಸುಪ್ರಿಯಾ ಸುಳೆ ಅವರು ಐಪಿಎಲ್ ನ  ಪುಣೆ ಫ್ರಾಂಚೈಸ್ ಗಾಗಿ  ಬಿಡ್ ಮಾಡಿದ ಸಂಸ್ಥೆಯ ಶೇಕಡಾ 16.22 ರಷ್ಟು ಒಡೆತನವನ್ನು ಹೊಂದಿದ್ದಾರೆಂದು ವರದಿ ಮಾಡಿದೆ. ಅವರು ಈ ಹಿಂದೆ ಹೇಳಿದ ಪ್ರಕಾರ , "ನನ್ನ ಪತಿ ಅಥವಾ ನನ್ನ ಕುಟುಂಬಕ್ಕೆ ಈ ವಿಷಯಗಳೊಂದಿಗೆ (ಐಪಿಎಲ್ ಬಿಡ್ಗಳು) ಯಾವುದೇ ಸಂಬಂಧವಿಲ್ಲ ಎಂದು ನಾನು ಸಂಪೂರ್ಣ ದೃಢ  ನಿಶ್ಚಯದಿಂದ ಹೇಳುತ್ತೇನೆ. ನಾವು ಯಾವಾಗಲೂ ಅದರಿಂದ ಮೈಲುಗಳಷ್ಟು ದೂರದಲ್ಲಿರುತ್ತೇವೆ. ಹೌದು, ನಾವು ಕಟ್ಟಾ ಕ್ರಿಕೆಟ್ ವೀಕ್ಷಕರು, ನನ್ನ ಪತಿ, ನನ್ನ ಮಕ್ಕಳು, ನನ್ನ ಕುಟುಂಬ, ಎಲ್ಲರೂ ಪಂದ್ಯ ವೀಕ್ಷಿಸುವರು. ಆದರೆ  ಅದು ವೀಕ್ಷಣೆಯೊಂದಿಗೆ ನಿಲ್ಲುತ್ತದೆ." ಈ ಬಗ್ಗೆ ಸವಾಲು ಹಾಕಿದಾಗ, ಅವರು ಕೇವಲ ಅಲ್ಪಸಂಖ್ಯಾತ ಷೇರುದಾರರಾಗಿದ್ದಾರೆ ಮತ್ತು ಸಂಸ್ಥೆಯ ಕ್ರಮಗಳಿಗೆ ಜವಾಬ್ದಾರರಾಗಿರಲು ಸಾಧ್ಯವಿಲ್ಲ ಎಂದು ಅವರು ಹೇಳಿದರು.

ಬಾಹ್ಯ ಕೊಂಡಿಗಳು 
 ರಾಜ್ಯಸಭಾ ವೆಬ್‌ಸೈಟ್‌ನಲ್ಲಿ ವಿವರ 
 http://supriyassule.com/en/about-me/biography.html

ಉಲ್ಲೇಖಗಳು
ಬಿಳಿ ನೀರು ಚಿಲುಮೆ



ಪೀಠಿಕೆ
ಬಿಳಿ ನೀರು ಚಿಲುಮೆಯು ಪುಣ್ಯ ಕ್ಷೇತ್ರವೆಂದೇ ಪ್ರಸಿದ್ಧವಾಗಿದೆ. ಹಲವು ಪವಾಡಗಳಿಂದ ಕೂಡಿರುವ ಈ ಕ್ಷೇತ್ರ ಮೊಳಕಾಲ್ಮುರು ತಾಲೂಕಿನ ಕೋನಸಾಗರ ಗ್ರಾಮದಲ್ಲಿದೆ. ಅವರು  ಕಾಯಕಯೋಗಿ, ಮಾಡಿದವರಿಗೆ ನೀಡು ಬಿಕ್ಷೆ ಸಂದೇಶ ಸಾರಿದ ಮಹಾನ್ ತ್ಯಾಗಿ. ಆ ಪುಣ್ಯ ಪುರುಷ ಮಾಡಿದ ಕಾಯಕಗಳು ಇಂದಿಗೂ ಜನನುರಾಗಿಯಾಗಿವೆ. ಅಲ್ಲದೆ, ಆ ಗುರುವಿನ ಬೆತ್ತದಿಂದ ಬಗೆದ ಚೆಲುಮೆಯಲ್ಲಿ ಬಿಳಿನೀರು ಬುಗ್ಗೆಗಳು ಇಂದಿಗೂ ಬತ್ತದೇ ಹಾಗೇ ಇವೆ. ಇದು ಚಿತ್ರದುರ್ಗ ಜಿಲ್ಲೆಯ ಮೊಳಕಾಲ್ಮೂರು ತಾಲ್ಲೂಕಿನ ಕೊಂಡ್ಲಹಳ್ಳಿ ಗ್ರಾಮದ ಹೊರವಲಯದಲ್ಲಿರೋ ಪುಣ್ಯಕ್ಷೇತ್ರವಾಗಿದ್ದು ಬಿಳಿನೀರು ಚಿಲುಮೆ ಎಂದೇ ಖ್ಯಾತಿಗಳಿಸಿದೆ. ಕಾಯಕಯೋಗಿ ಶ್ರೀಗುರು ತಿಪ್ಪೇರುದ್ರಸ್ವಾಮಿ ನೆಲೆಸಿರುವ ಪುಣ್ಯಕ್ಷೇತ್ರ ಎಂದು ಹೆಸರಾಗಿದೆ.

ಇತಿಹಾಸ
ರಾಯದುರ್ಗದಿಂದ ಮದ್ದನ ಸ್ವಾಮಿ ಎಂಬ ವ್ಯಕ್ತಿಯನ್ನ ಮಣಿಸಿದ ಯೋಗಿಗಳು ಪಣಿಯಪ್ಪ ಅನ್ನೊ ಭಕ್ತನ ಜೊತೆ ಸೇರಿ ಬಂದಿದ್ದು ಇದೇ ಕ್ಷೇತ್ರಕ್ಕೆ ಎಂಬ ಐತಿಹ್ಯವಿದೆ. ಅಲ್ಲದೆ ಇದೇ ನೆಲೆಯಲ್ಲಿ ಪಣಿಯಪ್ಪನ ನೀರಿನ ದಾಹ ತಣಿಸಲು ಕಾಯಕಯೋಗಿಗಳು ತನ್ನ ಬೆತ್ತದಿಂದ ಭೂಮಿಯಿಂದ ನೀರು ತೆಗೆದಿದ್ದರೆಂದು ಈ ಪುಣ್ಯಭೂಮಿಯನ್ನು ಬಿಳಿನೀರು ಚಿಲುಮೆ ಎನ್ನುತ್ತಾರೆ.

ನಂಬಿಕೆ
ಇನ್ನೂ ಇತ್ತಿಚ್ಚಿನ ದಿನಗಳಲ್ಲಿ ಇಲ್ಲಿ ಸಾಮೂಹಿಕ ವಿವಾಹಗಳು ನಡೆಯುತ್ತಿದ್ದು, ನೂರಾರು ಭಕ್ತರು ಇಲ್ಲಿಗೆ ಭೇಟಿ ನೀಡಿ ತಮ್ಮ ಇಷ್ಟಾರ್ಥಗಳನ್ನು ಈಡೇರಿಸಿಕೊಳ್ಳುತ್ತಾರೆ. ಇಲ್ಲಿಗೆ ಭೇಟಿ ನೀಡಿದ ಭಕ್ತರು ಬಾವಿಯ ನೀರನ್ನು ಮನೆಗಳಿಗೆ ತೆಗೆದುಕೊಂಡು ಹೋಗಿ ಪೂಜಿಸುವುದು ಮತ್ತೊಂದು ವಿಶೇಷ. ಮಧ್ಯ ಕರ್ನಾಟಕದ ಪವಾಡ ಪುರುಷ ಎಂದೇ ಖ್ಯಾತಿ ಗಳಿಸಿರೋ ಶ್ರೀ ತಿಪ್ಪೇರುದ್ರ ಸ್ವಾಮಿಯ ಕಾಯಕಗಳು ಇಂದಿಗೂ ಕೂಡ ಜನಾನುರಾಗಿಯಾಗಿವೆ.

ಪವಾಡ ಪುರುಷ ತಿಪ್ಪೇರುದ್ರಸ್ವಾಮಿ
ಪಂಚಗಣಾಧೀಶ್ವರರಲ್ಲೊಬ್ಬರಾದ ಶ್ರೀ ತಿಪ್ಪೇರುದ್ರಸ್ವಾಮಿಗಳು ಕರ್ನಾಟಕದ  ಹಲವು ಭಾಗಗಳಲ್ಲಿ ಸಂಚರಿಸಿ ಪಣಿಯಪ್ಪನೆಂಬ ಶಿವಭಕ್ತನ ಇಚ್ಛೆಯಂತೆ ನಾಯಕನಹಟ್ಟಿಯಲ್ಲಿ ನೆಲೆಸಿ, ಈ ಸ್ಥಳವನ್ನು ತನ್ನ ರ‍್ಮಭೂಮಿಯಾಗಿ ಆರಿಸಿಕೊಂಡರೆಂದು ತಿಳಿದುಬರುತ್ತದೆ. ಇವರು ಇಲ್ಲಿಗೆ ಸಮೀಪದಲ್ಲಿರುವ ಏಕಾಂತ ಮಠದಲ್ಲಿ ತಪೋನಿರತರಾಗಿದ್ದು, ಪವಾಡಗಳನ್ನು ಮೆರೆದು ಸನ್ಮಾರ್ಗ ಪ್ರವೃತ್ತರನ್ನಾಗಿ ಮಾಡಿದರು. ಇವರು ಹಿರೇಕೆರೆ, ಚಿಕ್ಕಕೆರೆ, ಮೊದಲಾದ ಐದು ಕೆರೆಗಳನ್ನೂ, ಹಲವು ಹಳ್ಳಿಗಳನ್ನೂ ಕಟ್ಟಿಸಿದರೆಂದು ಹೇಳುತ್ತಾರೆ.

ಜಾತ್ರಾ ಮಹೋತ್ಸವ
ಇಲ್ಲಿ ಪ್ರತಿ ವರ್ಷವೂ ಬಸವ ಜಯಂತಿಯ ನಂತರ ಬರುವ ಪಂಚಮಿಯಂದು ರಥೋತ್ಸವ ನಡೆಯುತ್ತದೆ. ರಥೋತ್ಸವದಂದು ರಥಕ್ಕೆ ತೈಲಾಭಿಷೇಕ , ವೃಷಭ ಮಹಾನೋತ್ಸವ ನೆರವೇರಿಸಿ ನಂತರ ಮುಂಜಾನೆ ಸ್ವಾಮಿಗೆ ರುದ್ರಾಭಿಷೇಕ ಮಾಡುತ್ತಾರೆ. ನಂತರ ರಥಕ್ಕೆ ಬಲಿ ಅನ್ನ ಸಮರ್ಪಿಸಿ ಕೋನಸಾಗರ ಗ್ರಾಮ ಪಂಚಾಯಿತಿ ವ್ಯಾಪ್ತಿಯ ಉಡೆವು ಗ್ರಾಮದಿಂದ ಆಗಮಿಸುವ ಮುಕ್ತಿ ಧ್ವಜವನ್ನು ಆಹ್ವಾನಿಸಿ ಮದ್ಯಾಹ್ನ  ರಥೋತ್ಸವಕ್ಕೆ ಚಾಲನೆ ನೀಡಲಾಗುವುದು. ಇನ್ನು  ರಥೋತ್ಸವದ ಮಾರನೇ ದಿನ ಕೊಂಡ್ಲಹಳ್ಳಿ ಗ್ರಾಮದ ಬೀದಿಬೀದಿ ಗಳಲ್ಲಿ ಹೂವಿನ ಪಲ್ಲಕ್ಕಿ ಮಹೋತ್ಸವ ನಡೆಯುತ್ತದೆ.

ಕ್ಷೇತ್ರದ ಮಹಿಮೆ
ಬಿಳಿ ನೀರು ಚಿಲುಮೆ ಕ್ಷೇತ್ರದಿಂದ ೨೦೦ ಮೀ. ದೂರದ ಬಯಲು ಪ್ರದೇಶದಲ್ಲಿರುವ ಗುಲಗಂಜಿ ಬಂಡೆ ಬಳಿಯ ಹೊಲವೊಂದರಲ್ಲಿ ದಶಕಗಳಿಂದ ಮುಚ್ಚಿದ್ದ ಚಿಲುಮೆಯನ್ನು ತೆರವು ಗೊಳಿಸುವಾಗ ಆರೇಳು ಅಡಿ ಆಳದ ಕುಣಿಯಲ್ಲಿ ನೀರು ಕಾಣಿಸಿಕೊಂಡಿದೆ. ಕೊಂಡ್ಲಹಳ್ಳಿ, ಮೊಗಲಹಳ್ಳಿ, ಊಡೇವು, ಕೋನಸಾಗರ, ಗ್ರಾಮಗಳಲ್ಲಿ ಅಂತರ್ಜಲವೂ ೬೦೦ ಅಡಿಗೂ ಹೆಚ್ಚಿನ ಪ್ರಮಾಣದ ಆಳಕ್ಕೆ ಹೋಗಿ ಕೊಳವೆ ಬಾವಿ ಕೊರೆಸಿದರೂ ನೀರು ಸಿಗದಂತಹ  ಸಂದರ್ಭದಲ್ಲಿ ಕೇವಲ ಆರೇಳು ಅಡಿಯ ತೆರೆದ ಕುಣಿಯಲ್ಲಿ ನೀರು ಕಾಣಿಸಿಕೊಂಡಿರುವುದು ಈ ಕ್ಷೇತ್ರದಲ್ಲಿ ನೆಲೆಸಿರುವ ಪವಾಡ ಪುರುಷ ಶ್ರೀ ಗುರು ತಿಪ್ಪೇರುದ್ರಸ್ವಾಮಿಯ ಮಹಿಮೆ ಎಂಬುದು  ಜನರ ನಂಬಿಕೆ. ಇನ್ನು ಇಲ್ಲಿ ನೆಲೆಸಿರುವ ತಿಪ್ಪೇರುದ್ರಸ್ವಾಮಿಯ ಪವಾಡದಿಂದ ಆರೇಳು ಅಡಿ ಆಳದ ಗುಂಡಿಯಲ್ಲಿ ತೆಂಗಿನಕಾಯಿ ಒಳಗಿರುವ ಬಣ್ಣ ಹೋಲುವ ಬಿಳಿ ನೀರು ಕಾಣಿಸಿರುವುದು ಸ್ವಾಮಿಯ ಮೇಲಿನ ಭಕ್ತಿಯನ್ನು ಇಮ್ಮಡಿಗೊಳಿಸಿದೆ.

ದೇವಸ್ಥಾನಕ್ಕೆ ತಲುಪಬಹುದಾದ ದಾರಿಗಳು
ಮೊಳಕಾಲ್ಮುರು ತಾಲೂಕಿನ ಕೋನಸಾಗರದ ಬಳಿ ಈ ಪುಣ್ಯಕ್ಷೇತ್ರವಿದ್ದು ಮೊಳಕಾಲ್ಮುರಿನಿಂದ ಕೊಂಡ್ಲಹಳ್ಳಿ ಗ್ರಾಮಕ್ಕೆ ಹೋಗುವ ಮಾರ್ಗ ಮಧ್ಯದಲ್ಲಿ ಈ ಕ್ಷೇತ್ರ ಸಿಗುತ್ತದೆ. ಚಳ್ಳಕೆರೆ ಮತ್ತು ಮೊಳಕಾಲ್ಮುರಿನಿಂದ ಈ ಕ್ಷೇತ್ರಕ್ಕೆ ಹೋಗಬಹುದಾಗಿದೆ.

ಉಲ್ಲೇಖಗಳು
https://vijaykarnataka.com/news/chitradurga/-20/articleshow/63785638.cms

ಚಿತ್ರದುರ್ಗ ಜಿಲ್ಲೆ
ಕಾಮಿನಿ ಎ ರಾವ್‌

ಕಾಮಿನಿ ಎ ರಾವ್‌ರವರು ೧೯೫೩ರ ಜುಲೈ ೦೨ರಂದು ಬೆಂಗಳೂರಿನಲ್ಲಿ ಜನಿಸಿದರು. ಇವರು  ಭಾರತದಲ್ಲಿ ಅಸಿಸಡ್ ರಿಪ್ರೊಡಕ್ಷನ್ ಕ್ಷೇತ್ರದಲ್ಲಿ ಪ್ರವತ್ರಕರಾಗಿ ಅವರು ಸಂತಾನೋತ್ವತ್ತಿ ಅಂತ್ಃಸ್ರಾವಶಾಸ್ತ್ರ  ಅಂಡಾಶಯದ  ಶರೀರಶಾಸ್ತ್ರ ಮತ್ತು ಸಹಾಯಕ ಸಂತಾನೋತ್ವತ್ತಿ ತಂತ್ರಜ್ಞಾನದಲ್ಲಿ ಪರಿಣಿತಿ ಹೊಂದಿದ್ದಾರೆ.

ಜೀವನ
ಕಾಮಿನಿ ಎ ರಾವ್‌ರವರು
ಭಾರತದ ಅತ್ಯುನ್ನತ ನಾಗರಿಕ ಪ್ರಶಸ್ತಿಗಳಲ್ಲಿ ಒಂದಾದ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಡಾ.ಕಾಮಿನಿ ಎ ರಾವ್ ಮಿಲನ್ ಸೆಂಟರ್ ಫಾರ್ ರಿಪ್ರೊಡಕ್ವಿವ್  ಮೆಡಿಸಿನ್ ನಲ್ಲಿ ವೈದ್ಯೆಕೀಯ ನಿರ್ದೇಶಕರಾಗಿ (ಬಿಎಸಿಸಿ ಹೆಲ್ತಕೇರ್ ಪ್ರೈವೇಟ್ ಲಿಮಿಟೆಡ್ ನ ಒಂದು ಘಟಕ).

ಶಿಕ್ಷಣ
ಇವರು ಬೆಂಗಳೂರಿನ ಬಿಷಪ್ ಕಾಟನ್ ಬಾಲಕಿಯರ ಫ್ರೌಡಶಾಲೆಯಲ್ಲಿ ಓದಿದ್ದರು.ನಂತರ ಬೆಂಗಳೂರಿನ ಸೇಂಟ್ ಜಾನ್ಸ್ ವೈದ್ಯಕೀಯ ಕಾಲೇಜು ಮತ್ತು ವನಿವಿಲಾಸ್ ಸಂಸ್ಥೆಗಳಲ್ಲಿ ಔಷಧಗಳ ಬಗ್ಗೆ ಅಧ್ಯಯನ ಮಾಡಿದರು.

ಇವರು ಭಾರತದ ಮೊದಲ ಸಿಫ್ಟ್ ಬೇಬಿ ಜನಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ. ದಕ್ಷಿಣ ಭಾರತದ ಮೊದಲ ವೀರ್ಯ ಬ್ಯಾಂಕ್ ಅನ್ನು ಸ್ಥಾಪಿಸಿದ ಜೊತೆಗೆ ಐಸಿಎಸ್ ಐ (ಇಂಟ್ರಾ ಸೈಟೋಪ್ಲಾಸ್ಮಿಕ್ ಸ್ಪೆಮ್ಮ್ ಇಂಜೆಕ್ಷನ್)ಮೂಲಕ ಜನಿಸಿದ ದಕ್ಷಿಣ ಭಾರತದ ಮೊದಲ ಶಿಶುಗಳನ್ನು ವಿನ್ಯಾಸಗೊಳಿಸಿದ ಹೆಗಳಿಕೆ ಅವಳಲ್ಲಿದೆ.

ಯುನೈಟೆಡ್ ಕಿಂಗಡ್ಂನಲ್ಲಿ ತರಬೇತಿ ಪಡೆದ ಅವರು ಬಿಎಸಿಸಿ ಹೆಲ್ತ್ ಕೇರ್ ಪ್ರೈವೇಟ್ ಲಿಮಿಟೆಡನ ರಿಪ್ರೊಡಕ್ಟಿವ್ ಮೆಡಿಸಿನ್ ಕ್ಲಿನಿಕ್ ಸ್ಥಾಪಿಸಿದರು.

ಪ್ರಕಟಣೆಗಳು
ಹ್ಯಾಂಡಬುಕ್ ಆಫ್ ಅಬ್ಸ್ವೆಟ್ರಿಕ್ ಎಮರ್ಜೆನ್ಸಿಸ್ (೨೦೦೩) ಜಪೀ ಬ್ರದರ್ಸ್ ಮೆಡಿಕಲ್ ಪಬ್ಲಿಷರ್ಸ್ ಐಎಸ್ ಬಿ ಎನ್  (Handbook of Obstetric Emergencies (2003) Japee Brothers Medical Publishers, ISBN 8180610896)
ದಿ ಬಂಜೆತನ ಕೈಪಿಡಿ (೨೦೦೫)ಅನ್ಯಾನ್ ಪಬ್ಲಿಷರ್ಸ್ ಪೀಟರ್ ಆರ್. ಬ್ರಿನ್ಸ್ಡೆನ್ ಮತ್ತು ಎ. ಹೆನ್ರಿ ಸಾಥಾನಂತನ್ ಸಹ-ಲೇಖೆಕರು (The Infertility Manual (2005) Anshan Publishers, co-authored by Peter R. Brinsden and A. Henry Sathananthan, ISBN 1904798160)
ಎಲ್ಸೆವಿಯರ್ ಇಂಡಿಯಾ ದಾದಿಯರಿಗ್ಗಿ ಮಿಡವೈಫರಿ ಮತ್ತು ಪ್ರಸೂತಿ ಪಠ್ಯ ಪುಸ್ತಕ ಐ ಎಸ್ಬಿ ಎನ್ 
ಎಂಡೋಸ್ಕೋಪಿ ಇನ್ ಬಂಜೆತನ (೨೦೦೭)ಅನ್ಶಾನ್ ಪಬ್ಲಿಷರ್ಸ್ ಕ್ರಿಸ್ಟೋಫರ್ ಚೆನ್ ಸಹ-ಲೇಖಕರು
ಮರುಕಳಿಸುವ ಗರ್ಭಧಾರಣೆ ನಷ್ಟ-ಇ ಸಿ ಎ ಬಿ (೨೦೦೯)ಎಲ್ಸೆವಿಯರ್ ಆರೋಗ್ಯ ವಿಜ್ಞಾನ.ಐ ಎಸ್ಬಿ ಎ ನ್

ಪ್ರಶಸ್ತಿಗಳು
೨೦೧೪ರಲ್ಲಿ ಪದ್ಮಶ್ರೀ ಪ್ರಶಸ್ತಿ ಪಡೆದಿದ್ದಾರೆ.
ಇವರು ರತನ್ ಪ್ರಶಸ್ತಿ ಪುರಸ್ಕೃತರು.
ಆರ್ಯಭಟ ಪ್ರಶಸ್ತಿಯನ್ನು ಆರ್ಯಭಟ ಸಾಂಸ್ಕೃತಿಕ ಸಂಸ್ಥೆಯಿಂದ ಪಡೆದಿದ್ದಾರೆ.
ಬೆಂಗಳೂರು ಸೂಸೈಟಿ ಆಫ್ ಪ್ರಸೂತಿ ಮತ್ತು ಸ್ತ್ರಿರೋಗಶಾಸ್ತ್ರದ ಕಡೆಯಿಂದ ಜೀವಮಾನ ಸಾಧನೆ ಪ್ರಶಸ್ತಿ ದೊರೆತಿದೆ.
ಇವರ ವೈದ್ಯಕೀಯ ಸೇವೆಯನ್ನು ಗುರುತಿಸಿ ಕರ್ನಾಟಕ ರಾಜ್ಯ ಸರ್ಕಾರ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ ನೀಡಿ ಗೌರವಿಸಿದೆ.

ಉಲ್ಲೇಖಗಳು

ಭಾರತೀಯ ಮಹಿಳಾ ವಿಜ್ಞಾನಿಗಳು
ವಿಜ್ಞಾನಿಗಳು
ಬೆಡಗು

ಬೆಡಗು ಕರ್ನಾಟಕದ ಒಂದು ವಿಶಿಷ್ಟ ಜನಪದ ಸಾಹಿತ್ಯ ಪ್ರಕಾರ. ಈ ರೂಪವನ್ನು ಉತ್ತರ ಕರ್ನಾಟಕದಲ್ಲಿ ಒಡಪು ಎಂಬುದಾಗಿ ಕರೆಯುತ್ತಾರೆ. ಜನಪದರಲ್ಲಿ ಕಲಾವಂತಿಕೆಯಿಂದ ಸೃಷ್ಟಿಗೊಂಡ ಈ ಸಾಹಿತ್ಯ ಗಾದೆಯಂತೆ ಲೋಕಾನುಭವವನ್ನು ಒಳಗೊಂಡಿರದೆ, ಒಗಟಿನಂತೆ ಗೋಪ್ಯವಾಗಿರದೆ, ಜನಪದರ ಬದುಕಿನ ನೋವು-ನಲಿವುಗಳ ಆಳ ಅನುಭವವನ್ನು ಸ್ವಾರಸ್ಯವಾಗಿ ಪ್ರಾಸ, ಲಯ ಮತ್ತು ನೈಜತೆಯ ಮಾತಿನ ಮೋಡಿಯಲ್ಲಿ, ಚಮತ್ಕಾರ ರೀತಿಯಲ್ಲಿ ಅಭಿವ್ಯಕ್ತಗೊಳಿಸಿರುವ ಚುಟಕ ಸಾಹಿತ್ಯ ಎಂದು ಹೇಳಬಹುದು. ಬೆಡಗು ಎಂಬ ಪದಕ್ಕೆ ಕನ್ನಡ ಸಾಹಿತ್ಯದ ಇತಿಹಾಸದಲ್ಲಿ ವಿಶಿಷ್ಟ ಅರ್ಥವಿದೆ. ಈ ಪದದ ಉಲ್ಲೇಖವನ್ನು ಅನೇಕ ಲಕ್ಷಣ ಗ್ರಂಥಗಳಲ್ಲಿ ಮತ್ತು ವಚನ ಸಾಹಿತ್ಯದಲ್ಲಿ ಕಾಣುತ್ತೇವೆ. ಬೆಡಗಿಗೆ ಸುಂದರವಾದುದು, ಮನೋಹರವಾದುದು ಎಂಬ ಅರ್ಥವಿರುವಂತೆಯೇ ಗಂಭೀರವಾದುದು, ನಿಗೂಢವಾದುದು ಎಂಬ ಅರ್ಥವೂ ಇದೆ. ತಾತ್ತ್ವಿಕ ಚಿಂತನೆಯನ್ನು ಹುರಿಗಟ್ಟಿ ಹೇಳು ಅನುಭಾವಿಗಳು ಈ ಪ್ರಕಾರವನ್ನು ಸಶಕ್ತವಾಗಿ ಬಳಸಿಕೊಂಡರು. ಅಲ್ಲಮಪ್ರಭು, ಚನ್ನಬಸವಣ್ಣ ಮುಂತಾದವರು ಅನೇಕ ಬೆಡಗಿನ ವಚನಗಳನ್ನು ಬರೆದಿದ್ದಾರೆ. ಜನಪದದಲ್ಲಿ ಬೆಡಗು ಎಂದಾಗ ಇಂಥ ಗಂಭೀರತೆಗಿಂತ ಹೆಚ್ಚಾಗಿ ಚತುರ ನುಡಿ, ಚಮತ್ಕಾರದ ಮಾತು ಎಂಬ ಅರ್ಥವೇ ಬಹಳ ಮುಖ್ಯವಾಗುತ್ತದೆ.

ಮದುವೆಯಲ್ಲಿ ಗರತಿಯೊಬ್ಬಳು ವಧುವರರಿಗೆ ಆರತಿ ಮಾಡಿ ಕೆಳಗೆ ಇಡುವಾಗ ಸುತ್ತನೆರೆದವರು ಆಕೆಯ ಗಂಡನ ಹೆಸರು ಕೇಳಲು ಮಣೆಯನ್ನು ತೆಗೆಯುತ್ತಾರೆ; ಅಥವಾ ಸೆರಗು ಹಿಡಿಯುತ್ತಾರೆ. ಅವಳು ಬರಿಹೆಸರು ಹೇಳಿದರೆ ಸಾಲದು ಬೆಡಗಿನ ಮೇಲೆ ಹೇಳು ಎಂದು ಗೋಗರೆಯುತ್ತಾರೆ. ಹೆಸರು ಹೇಳುವ ಮುಂಚೆ ವ್ಯಕ್ತಿಯ ಬಗ್ಗೆ ವಿಶೇಷಣಗಳನ್ನು ಸೇರಿಸಿ ವರ್ಣನಾತ್ಮಕವಾಗಿ ತಮ್ಮ ಅನುಭವಗಳನ್ನು ಬೆಡಗಿನಲ್ಲಿ ಹೇಳಿ ಅನಂತರ ಹೆಸರನ್ನು ಹೇಳುತ್ತಾರೆ. ಮುಖ್ಯವಾಗಿ ಮದುವೆಯಲ್ಲಿ ಮಗುವನ್ನು ತೊಟ್ಟಿಲಿಗೆ ಹಾಕುವಲ್ಲಿ, ಹೆಣ್ಣು ಮೈನೆರದ ಸಂದರ್ಭಗಳಲ್ಲಿ ಹೆಸರು ಕೇಳುವುದು, ಹೇಳುವುದು ದಕ್ಷಿಣ ಕರ್ನಾಟಕದ ಕೆಲವು ಜಿಲ್ಲೆಗಳಲ್ಲಿ ಕಂಡುಬಂದರೆ, ಉತ್ತರ ಕರ್ನಾಟಕದಲ್ಲಿ ಇಂಥ ಮಂಗಲ ಪ್ರಸಂಗಗಳಲ್ಲಿಯೇ ಅಲ್ಲದೆ ಕೆಲವು ಹಬ್ಬಗಳಲ್ಲಿಯೂ ಸಂಪ್ರದಾಯ ರೂಪದಲ್ಲಿ ಬೆಡಗಿನಲ್ಲಿ ಹೆಸರು ಹೇಳುವುದುಂಟು. ಅನುಭವಿಗಳಾದ ವಧೂವರರು ಹೇಳುವ ಬೆಡಗುಗಳು ಅನನುಭವಿಗಳು ಹೇಳುವುದಕ್ಕಿಂತ ಭಿನ್ನವಾಗಿರುತ್ತವೆ.

ವರ್ಗಗಳು
ಬೆಡಗು ಹೇಳುವ ಸಂಪ್ರದಾಯವನ್ನು ಪ್ರಮುಖವಾಗಿ ಮೂರು ವರ್ಗಗಳಲ್ಲಿ ಕಾಣುತ್ತೇವೆ.  ಈ ಮೂರು ವರ್ಗಗಳಲ್ಲಿ ಆಯಾ ಸಂದರ್ಭಕ್ಕೆ ಮತ್ತು ಅನುಭವಕ್ಕೆ ತಕ್ಕ ಹಾಗೆ ಸಾಹಿತ್ಯಬಳಕೆಯಾಗುತ್ತದೆ.  ಶೃಂಗಾರ, ಹಾಸ್ಯ, ಅಣಕ, ವಿಡಂಬನೆಯಿಂದ ಕೂಡಿರುವ ಅನೇಕ ಬಗೆಯ ಬೆಡಗುಗಳಿವೆ.

ಹೆಂಗಸರ ಬೆಡಗು:  ಈ ಗುಂಪಿನಲ್ಲಿ ಬೆಡಗು ಹೇಳುವವರು ಮುತ್ತೈದೆಯರು ಮಾತ್ರ..  ಕುಟುಂಬ ಜೀವನದಲ್ಲಿ ಕಂಡುಂಡದ್ದನ್ನು ಭಾವಗೀತೆಯಂತೆ ಹಾಡಿಕೊಂಡ ಸೊಗಸಾದ  ಸಾಹಿತ್ಯರೂಪವೊಂದು ಹೀಗಿದೆ:  ವನ್ನನಾರಿ ಮನ ಶೃಂಗಾರಿ| ಅಂಗಾರುಳ್ಳ ಬಂಗಾರಗೆಜ್ಜೆ| ಸಾಲು ಮುತ್ತೈದೆಯರು| ಸೆರಗು ಹಿಡಿದು ಕೇಳ್ವಾಗ| ನಾನೇನು ಹೇಳಲಿ| ನವ್ಮ್ಮರಾಯರ ಹೆಸರು| ಕಣ್ಣಾಗಿರುವರು ಕಣ್ಣವಾರಗ್ಯಾಗಿರುವರು| ದಸರಿಕಟ್ಟೆ ಮೇಲೆ ಕುತ್ಗಂಡು| ಹಸರು ವಿಳ್ಯೇವು ಹಂಚ್ತಾರೆ.  ಈ ಬೆಡಗಿನಲ್ಲಿ ಗರತಿಯೊಬ್ಬಳು ತನ್ನ ಗಂಡನ ಬಗ್ಗೆ ಇರುವ ಒಲವು, ಗೌರವ ಹಾಗೂ ಸಮಾಜದಲ್ಲಿ ಆತನಿಗಿರುವ ಸ್ಥಾನಮಾನವೇನು ಎಂಬುದನ್ನು ಸಾಹಿತ್ಯಕವಾಗಿ ಸುಂದರವಾಗಿ ಧ್ವನಿಸಿದ್ದಾಳೆ.

ಗಂಡಸರ ಬೆಡಗು:  ಗುಂಗುರ ಕೂದ್ಲಿನೋಳು| ಮಂಗ್ನ ಬುದ್ಧಿಯೋಳು| ಅಂಗ್ಳದಾಗಳ ಕಸ| ಬಂಗಾರ್ದಂಗೆ ಹೊಡಿತಾಳೆ| ಅಕ್ಕೇಗಳ ಸಗಣಿ| ಗೋಡೆ ಮ್ಯಾಗಳ ತಗಣಿ| ತಿಕ್ಕಿ ನೋಡಂದ್ರೆ| ನೆಕ್ಕಿ ನೋಡ್ತಾಳೆ.  ಈ ಬೆಡಗುಗಳಲ್ಲಿ ಹೆಚ್ಚಾಗಿ ಕಂಡುಬರುವುದು ಪ್ರಾಸ ಮತ್ತು ಹಾಸ್ಯ.

ವಧುವರರ ಬೆಡಗು:  ಕೆರೆಯಾಗಿ ಸುರ ಹೊನ್ನೆಮರ| ಸರ್ವರು ಸೆರಗಿಡಿದು ಕೇಳ್ವಾಗ| ನಾನೇನು ಹೇಳಲಿ ನಮ್ಮವರ ಹೆಸರು| ನಮ್ಮತ್ತೆ ಅಡುದಾರೆ ಮುತ್ತಿನಂತ ಪುತ್ರನ ಎಂದು ವಧು ಬೆಡಗುನುಡಿದರೆ, ಸಂಪಿಗೆ ಹೂವು ಮುಡಕಂಡು| ಕೆಂಪು ಬಣ್ಣ ಆಕ್ಕಂಡು| ಮಿಂಚಿನಂಗೆ ಕುಂತವಳೆ ಎಂದು ವರ ನುಡಿಯುತ್ತಾನೆ.  ಇಂಥ ಬೆಡಗಿನಲ್ಲಿ ಹೆಸರನ್ನು ಬೆಡಗಿನ ಮೇಲೆ ಹೇಳು ಎಂದು ಒತ್ತಾಯಿಸಿದಾಗ ಆ ಕ್ಷಣಕ್ಕೆ ಏನಾದರೂ ಹೇಳಿ ಜವಾಬ್ದಾರಿಯನ್ನು ಕಳೆದು ಕೊಳ್ಳುವ ಅಂಶ ಒಳಗೊಂಡಿರುವುದು ಕಂಡುಬರುತ್ತದೆ.  ಸಂಚಾರಿ ಸ್ವಭಾವದ ಈ ಪ್ರಕಾರ ಊರಿಂದ ಊರಿಗೆ ಕಾಲದಿಂದ ಕಾಲಕ್ಕೆ ವ್ಯಕ್ತಿಯಿಂದ ವ್ಯಕ್ತಿಗೆ ಬದಲಾಗುತ್ತ ನಡೆದಿದೆ.

ಸಾಹಿತ್ಯ ಪ್ರಕಾರಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಉದ್ಧವ್ ಠಾಕ್ರೆ

ಉದ್ಧವ್ ಬಾಳ್ ಠಾಕ್ರೆ ಒಬ್ಬ ಭಾರತೀಯ ರಾಜಕಾರಣಿ ಮತ್ತು ಶಿವಸೇನೆಯ ಅಧ್ಯಕ್ಷರೂ ಆಗಿದ್ದಾರೆ. ಅವರು ಶಿವಸೇನೆ ಸಂಸ್ಥಾಪಕ ಬಾಳ್ ಠಾಕ್ರೆ ಅವರ ಪುತ್ರ.. ರಾಜಕೀಯದಲ್ಲಿ ಸಕ್ರಿಯರಾಗುವ ಮೊದಲು, ಉದ್ಧವ್ ರವರು ಕೇವಲ ಚುನಾವಣಾ ಪ್ರಚಾರ ಚಟುವಟಿಕೆಗಳಲ್ಲಿ ತೊಡಗಿಸಿಕೊಂಡಿದ್ದರು ಮತ್ತು ಮರಾಠಿ ದೈನಂದಿನ ಪತ್ರಿಕೆಯಾದ "ಹಿಂದೂ" ವನ್ನು ನೋಡಿಕೊಳ್ಳುತ್ತಿದ್ದರು. ಅವರ ಪಕ್ಷವು ೨೦೦೨ ರಲ್ಲಿ ಬೃಹನ್ ಮುಂಬೈ ಪುರಸಭೆಯ ಚುನಾವಣೆಯಲ್ಲಿ ಜಯಗಳಿಸಿದ ಫಲವಾಗಿ, ಜನವರಿ ೨೦೦೩ ರಲ್ಲಿ ಅವರನ್ನು ಪಕ್ಷದ ಕಾರ್ಯಕಾರಿ ಅಧ್ಯಕ್ಷರಾಗಿ ನೇಮಿಸಲಾಯಿತು.

ವೈಯಕ್ತಿಕ ಜೀವನ
ಉದ್ಧವ್ ರವರು ಜುಲೈ ೨೭, ೧೯೬೦ರಂದು ಜನಿಸಿದರು. ಅವರು ಶಿವಸೇನೆ ಸಂಸ್ಥಾಪಕ ಬಾಳ ಠಾಕ್ರೆ ಅವರ ಪುತ್ರ. ಉದ್ಧವ್ ರವರು ರಶ್ಮಿ ಠಾಕ್ರೆ ಅವರನ್ನು ಮದುವೆಯಾಗಿದ್ದು, ಆದಿತ್ಯ ಮತ್ತು ತೇಜಸ್ ಎಂಬ ಇಬ್ಬರು ಗಂಡು ಮಕ್ಕಳಿದ್ದಾರೆ. ಹಿರಿಯ ಮಗ ಆದಿತ್ಯ, ಯುವಸೇನೆಯ ಅಧ್ಯಕ್ಷರಾಗಿದ್ದರೆ, ಕಿರಿಯ ಮಗ ತೇಜಸ್ ನ್ಯೂಯಾರ್ಕ್ ರಾಜ್ಯದ ಬಫಲೋ ನಗರದ ಕಾಲೇಜಿನಲ್ಲಿ ಓದುತ್ತಿದ್ದಾರೆ. ೧೬ ಜುಲೈ ೨೦೧೨ ರಂದು ಉದ್ಧವ್ ಠಾಕ್ರೆಗೆ ಎದೆ ನೋವು ವರದಿಯಾದ ನಂತರ ಲೀಲಾವತಿ ಆಸ್ಪತ್ರೆಗೆ ದಾಖಲಾಗಿದ್ದರು. ಅವರು ಆಂಜಿಯೋಪ್ಲ್ಯಾಸ್ಟಿಗೆ ಒಳಗಾದರು ಮತ್ತು ಅವರ ಅಪಧಮನಿಗಳಲ್ಲಿನ ಎಲ್ಲಾ ಮೂರು ಅಡೆತಡೆಗಳನ್ನು ಯಶಸ್ವಿಯಾಗಿ ತೆಗೆದುಹಾಕಲಾಯಿತು.
ಅವರು ಛಾಯಾಗ್ರಹಣದಲ್ಲಿ ಬಹಳ ಉತ್ಸುಕರಾಗಿದ್ದಾರೆ ಮತ್ತು ಮಹಾರಾಷ್ಟ್ರದ ವಿವಿಧ ಕೋಟೆಗಳ ವೈಮಾನಿಕ ಹೊಡೆತಗಳ ಸಂಗ್ರಹವನ್ನು ೨೦೦೪ ರಲ್ಲಿ ಜೆಹಂಗೀರ್ ಆರ್ಟ್ ಗ್ಯಾಲರಿಯಲ್ಲಿ ಪ್ರದರ್ಶಿಸಿದ್ದಾರೆ. ಮಹಾರಾಷ್ಟ್ರ ದೇಶ (೨೦೧೦) ಮತ್ತು ಪಹವ ವಿಠ್ಠಲ್ (೨೦೧೧) ಎಂಬ ಫೋಟೋ-ಪುಸ್ತಕಗಳನ್ನು ಸಹ ಅವರು ಪ್ರಕಟಿಸಿದ್ದಾರೆ. ಪಂಢರಾಪುರ ವಾರಿ ಸಮಯದಲ್ಲಿ ಮಹಾರಾಷ್ಟ್ರ ಮತ್ತು ವರ್ಕರಿಗಳ ವಿವಿಧ ಅಂಶಗಳನ್ನು ಕ್ರಮವಾಗಿ ಎರಡು ಪುಸ್ತಕಗಳಲ್ಲಿ ಸೆರೆಹಿಡಿದಿದ್ದಾರೆ.

ಉಲ್ಲೇಖಗಳು

ಮಹಾರಾಷ್ಟ್ರದ ಮುಖ್ಯಮಂತ್ರಿಗಳು
ರಾಜಕಾರಣಿಗಳು
೧೯೬೦ ಜನನ
ಮುಚ್ಚಂಜೆ

ಮುಚ್ಚಂಜೆಯು (ಮುಸ್ಸಂಜೆ) ಸಂಧ್ಯಾಕಾಲದ ಅತಿ ಅಂಧಕಾರದ ಹಂತದಲ್ಲಿ, ಅಥವಾ ಖಗೋಳೀಯ ಸಂಧ್ಯಾಕಾಲದ ಅತ್ಯಂತ ಕೊನೆಯಲ್ಲಿ ಸೂರ್ಯಾಸ್ತದ ನಂತರ ಮತ್ತು ರಾತ್ರಿಗೆ ಸ್ವಲ್ಪ ಮುನ್ನ ಸಂಭವಿಸುತ್ತದೆ. ಮುಚ್ಚಂಜೆಯ ಮೊದಲು, ಸಂಧ್ಯಾಕಾಲದ ಮುಂಚಿನ ಹಂತದಿಂದ ಮಧ್ಯಮ ಹಂತದ ಅವಧಿಯಲ್ಲಿ, ನಿರಭ್ರ ಸಂದರ್ಭಗಳಲ್ಲಿ ಆಕಾಶದಲ್ಲಿ ಹೊರಾಂಗಣದಲ್ಲಿ ಕೃತಕ ದೀಪಗಳಿಲ್ಲದೆ ಓದುವಷ್ಟು ಬೆಳಕು ಇರಬಹುದು, ಆದರೆ ನಾಗರಿಕ ಸಂಧ್ಯಾಕಾಲದ ಅಂತ್ಯದಲ್ಲಿ ಭೂಮಿಯು ಸೂರ್ಯನ ಕೇಂದ್ರವು ಸ್ಥಳೀಯ ಕ್ಷಿತಿಜಕ್ಕಿಂತ 6° ಕೆಳಗಿರುವ ಬಿಂದುವಿಗೆ ತಿರುಗಿದಾಗ, ಹೊರಗಡೆ ಓದಲು ಕೃತಕ ದೀಪವ್ಯವಸ್ಥೆಯು ಬೇಕಾಗುತ್ತದೆ. ಮುಚ್ಚಂಜೆ ಪದವು ಸಾಮಾನ್ಯವಾಗಿ ಖಗೋಳೀಯ ಮುಚ್ಚಂಜೆ, ಅಥವಾ ರಾತ್ರಿ ಶುರುವಾಗುವ ಮುನ್ನ ಸಂಧ್ಯಾಕಾಲದ ಅತಿ ಅಂಧಕಾರದ ಭಾಗವನ್ನು ಸೂಚಿಸುತ್ತದೆ.

ತಾಂತ್ರಿಕವಾಗಿ, ಮುಚ್ಚಂಜೆಯ ಮೂರು ಹಂತಗಳೆಂದರೆ:

 ನಾಗರಿಕ ಮುಚ್ಚಂಜೆ - ಸೂರ್ಯನ ಬಿಂಬದ ಕೇಂದ್ರವು ಸಂಜೆಯ ವೇಳೆ ಕ್ಷಿತಿಜದ ಕೆಳಗೆ 6° ಇಳಿದ ಸಮಯ. ಇದು ನಾಗರಿಕ ಸಂಧ್ಯಾಕಾಲದ ಅಂತ್ಯವನ್ನು ಗುರುತಿಸುತ್ತದೆ.
 ಸಮುದ್ರಯಾನ ಮುಚ್ಚಂಜೆ- ಸೂರ್ಯವು ಸಂಜೆಯ ವೇಳೆ ಕ್ಷಿತಿಜದ ಕೆಳಗೆ 12° ಚಲಿಸಿದಂತೆ ತೋರುತ್ತದೆ. ಇದು ಸಮುದ್ರಯಾನ ಸಂಧ್ಯಾಕಾಲದ ಅಂತ್ಯವನ್ನು ಗುರುತಿಸುತ್ತದೆ.
 ಖಗೋಳೀಯ ಮುಚ್ಚಂಜೆ- ಸಂಜೆಯ ವೇಳೆ ಸೂರ್ಯನ ಸ್ಥಾನವು ಕ್ಷಿತಿಜದ ಕೆಳಗೆ 18° ಇರುತ್ತದೆ. ಇದು ಸಮುದ್ರಯಾನ ಮುಚ್ಚಂಜೆಯ ವೇಳೆ ಆರಂಭವಾಗುವ ಖಗೋಳೀಯ ಸಂಧ್ಯಾಕಾಲದ ಅಂತ್ಯವನ್ನು ಗುರುತಿಸುತ್ತದೆ.

ಉಲ್ಲೇಖಗಳು 

ಭೂಮಿಯ ವಿದ್ಯಮಾನಗಳು
ಪರಿಣಾಮ

ಪರಿಣಾಮವು (ಫಲಿತಾಂಶ) ಗುಣಾತ್ಮಕವಾಗಿ ಅಥವಾ ಪರಿಣಾಮಾತ್ಮಕವಾಗಿ ಕಾರ್ಯಗಳು ಅಥವಾ ಘಟನೆಗಳ ಅನುಕ್ರಮದ ಅಂತಿಮ ಫಲ. ಸಂಭಾವ್ಯ ಪರಿಣಾಮಗಳಲ್ಲಿ ಅನುಕೂಲತೆ, ಅನಾನುಕೂಲತೆ, ಲಾಭ, ನಷ್ಟ, ಹಾನಿ ಮತ್ತು ಗೆಲುವು ಸೇರಿವೆ. ದೃಷ್ಟಿಕೋನ, ಐತಿಹಾಸಿಕ ದೂರ ಅಥವಾ ಪ್ರಸ್ತುತತೆಯನ್ನು ಅವಲಂಬಿಸಿ, ಒಂದು ಘಟನೆಯೊಂದಿಗೆ ಸಂಬಂಧಿಸಿದ ಅನೇಕ ಸಂಭಾವ್ಯ ಫಲಿತಾಂಶಗಳಿರಬಹುದು. ಯಾವುದೇ ಪರಿಣಾಮವನ್ನು ಮುಟ್ಟದಿರುವುದರ ಅರ್ಥ ಕಾರ್ಯಗಳು ನಿಷ್ಫಲ, ನಿಷ್ಪ್ರಭಾವಿ, ಅರ್ಥರಹಿತ ಅಥವಾ ದೋಷಪೂರ್ಣವಾಗಿವೆ ಎಂದು.

ಪರಿಣಾಮದ ಕೆಲವು ಬಗೆಗಳೆಂದರೆ:

 ಸಾಮಾನ್ಯವಾಗಿ, ಯಾವುದೇ ರೀತಿಯ ಸಂಶೋಧನೆ, ಕ್ರಿಯೆ ಅಥವಾ ವಿದ್ಯಮಾನದ ಫಲಿತಾಂಶ
 ಆಟಗಳಲ್ಲಿ (ಉದಾ. ಕ್ರಿಕೆಟ್, ಲಾಟರಿ) ಅಥವಾ ಯುದ್ಧಗಳಲ್ಲಿ, ಫಲಿತಾಂಶವು ಗೆದ್ದ ಪಕ್ಷದ ಗುರುತನ್ನು ಮತ್ತು ಸಂಭಾವ್ಯವಾಗಿ ಪರಿಸರದ ಮೇಲಾದ ಪ್ರಭಾವಗಳನ್ನು ಒಳಗೊಳ್ಳುತ್ತದೆ
 ಗಣಿತದಲ್ಲಿ, ಒಂದು ಗಣನೆ (ಉದಾ. ಅಂಕಗಣಿತದ ಕ್ರಿಯೆ), ಫಲನ ಅಥವಾ ಸಂಖ್ಯಾಶಾಸ್ತ್ರೀಯ ಉಕ್ತಿಯ ಅಂತಿಮ ಮೌಲ್ಯ, ಅಥವಾ ಸಾಬೀತುಮಾಡಿದ ಪ್ರಮೇಯದ ಅಂತಿಮ ಹೇಳಿಕೆ
ತಾರ್ಕಿಕ ಫಲ
ವಾಸುಕಿ ವೈಭವ್

ವಾಸುಕಿ ವೈಭವ್‌(ಜನನ:೭ ಡಿಸೆಂಬರ್‌ ೧೯೯೧) ಇವರು ಕನ್ನಡ ಚಿತ್ರರಂಗದಲ್ಲಿ ಸಕ್ರಿಯವಾಗಿರುವ ರಂಗಭೂಮಿ ಕಲಾವಿದ, ಗೀತ ರಚನಕಾರ, ಸಂಗೀತ ನಿರ್ದೇಶಕ ಮತ್ತು ಗಾಯಕ. ಕಾಗದದ ದೋಣಿಯಲಿ ಹಾಡಿನಿಂದ ಖ್ಯಾತಿ ಪಡೆದ ಇವರು ಕನ್ನಡ ಚಲನಚಿತ್ರೋದ್ಯಮದ ಪ್ರಮುಖ ಗಾಯಕರಲ್ಲಿ ಒಬ್ಬರು. ೨೦೧೬ ರಲ್ಲಿ ತೆರೆಕಂಡ ರಾಮಾ ರಾಮಾ ರೇ ಚಿತ್ರದ ಸಂಗೀತದಿಂದ ಇವರು ಪ್ರಸಿದ್ಧಿ ಪಡೆದರು. ನಂತರ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಕಾಸರಗೋಡು ಚಿತ್ರದ ಸಂಗೀತ ಇವರಿಗೆ ಇನ್ನಷ್ಟು ಕೀರ್ತಿ ತಂದು ಕೊಟ್ಟಿತು.

ಜನನ ಮತ್ತು ವೈಯಕ್ತಿಕ ಜೀವನ
ವಾಸುಕಿಯವರು ೭ ನೇ ಡಿಸೆಂಬರ್‌ ೧೯೯೧ ರಂದು ಮೈಸೂರಿನಲ್ಲಿ ಜನಿಸಿದರು . ಇವರ ತಂದೆ ಕೆ. ಜಯರಾಮ್‌ .

ಶಿಕ್ಷಣ
ವಾಸುಕಿ ಇವರು ಜನಿಸಿದ್ದು ಮೈಸೂರಿನಲ್ಲಿ , ಬೆಳೆದದ್ದು ಬೆಂಗಳೂರಿನಲ್ಲಿ . ಇವರು ಈಸ್ಟ್‌ ವೆಸ್ಟ್ ಶಾಲೆಯಿಂದ ಮತ್ತು ಬೆಂಗಳೂರಿನ ಜನ ಸೇವಾ ವಿದ್ಯಾ ಕೇಂದ್ರದಿಂದ ಶಾಲಾ ಶಿಕ್ಷಣವನ್ನು ಪಡೆದರು . ನಂತರ ಇವರು ಸುರಾನ ಕಾಲೇಜ್‌ ಆಫ್ ಆರ್ಟ್ಸ್ ಸೈನ್ಸ್ , ವಾಣಿಜ್ಯ ಮತ್ತು ನಿರ್ವಹಣಾ ಕಾಲೇಜು ಬೆಂಗಳೂರಿನಲ್ಲಿ ಬಿ.ಕಾಂ ನಲ್ಲಿ ಪದವಿ ಪಡೆದರು .
ವೈಭವ್ ರವರು ಮಾಸ್‌ ಕಮ್ಯುನಿಕೇಷನ್‌‌ ಎಂಬ ವಿಷಯದಲ್ಲಿ ದಯಾನಂದ ಸಾಗರ್ ಸಂಸ್ಥೆಯಿಂದ ಸ್ನಾತಕೋತ್ತರ ಪದವಿಯನ್ನು ಪಡೆದರು .

ವೃತ್ತಿ
ಇವರು ತನ್ನ ವೃತ್ತಿಜೀವನವನ್ನು ರಂಗಭೂಮಿ ಕಲಾವಿದನಾಗಿ ಪ್ರಾರಂಭಿಸಿದರು ಹಾಗೇ ಕನ್ನಡ ಚಿತ್ರರಂಗದಲ್ಲಿ ಸಕ್ರಿಯವಾಗಿರುವ ರಂಗಭೂಮಿ ಕಲಾವಿದ, ಗೀತ ರಚನಕಾರ, ಸಂಗೀತ ನಿರ್ದೇಶಕ ಮತ್ತು ಗಾಯಕ. ನಾಟಕ ಮಾಡುವ ಅಪಾರ ಹುಚ್ಚು ಇದ್ದ ಇವರು ಗೀತರಚನೆಯೊಂದಿಗೆ ಅವುಗಳಿಗೆ ಸಂಗೀತ ಸಂಯೋಜನೆ ಮಾಡಿ ಹಾಡುತ್ತಿದ್ದರು . ಗಾಯನದಿಂದ ಹೊರತುಪಡಿಸಿ ಇವರು ಉತ್ತಮ ನಟರು ಹೌದು . ಇವರು ೨೦೧೬ ನಲ್ಲಿ ತೆರೆಗೆ ಬಂದ ಉರ್ವಿ ಚಿತ್ರದ ಮೂಲಕ ತನ್ನ ನಟನೆಯನ್ನು ಪ್ರಾರಂಭಿಸಿದರು . ಇದಲ್ಲದೆ , ಇವರ ದಡ್ಡ ಎಂಬ ಹಾಡು ದಕ್ಷಿಣ ಭಾರತದಲ್ಲಿ ಬಹಳ ಜನಪ್ರಿಯವಾಗಿದೆ .
ಕನ್ನಡ ಚಲನಚಿತ್ರ ಮತ್ತು ಸಂಗೀತೋದ್ಯಮದೊಂದಿಗೆ ಸಂಬಂಧ ಹೊಂದಿರುವ ಇವರು  ವಸುಂಧರಾ (೨೦೧೪), ಪಟ್ಟಾಭಿಷೇಕ (೨೦೧೫) , ರಾಮ ರಾಮ ರೇ (೨೦೧೬) , ಹ್ಯಾಪಿ ನ್ಯೂ ಇಯರ್ (೨೦೧೭)‌ , ವಿಸ್ಮಯ (೨೦೧೭) , ಕಾಲೇಜು ಕುಮಾರ್ (೨೦೧೭) ನಂತಹ ಚಿತ್ರಗಳಿಗೆ ಅವರು ತಮ್ಮ ಧ್ವನಿಯನ್ನು ನೀಡಿದ್ದಾರೆ. ಚೂರಿಕಟ್ಟೆ (೨೦೧೮) , ಕಾನೂರಾಯಣ (೨೦೧೮) , ಒಂದಲ್ಲಾ ಎರಡಲ್ಲಾ (೨೦೧೮) ಮತ್ತು ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ ಕಾಸರಗೋಡು (೨೦೧೮) ಇವರ ಸಂಯೋಜನೆಗಳ ಸಾಲುಗಳಲ್ಲಿ ಸೇರಿವೆ.

ಡಿಸ್ಕೋಗ್ರಾಫಿ

ಸಂಯೋಜಕರಾಗಿ

ನಟನಾಗಿ
 ಉರ್ವಿ (೨೦೧೬)
ಶುದ್ಧಿ (೨೦೧೭)

ದೂರದರ್ಶನ
 ಬಿಗ ಬಾಸ್‌ ೭ ರಲ್ಲಿ ಸ್ಪರ್ಧಿಯಾಗಿ .

ಪ್ರಶಸ್ತಿಗಳು
 ಅತ್ಯುತ್ತಮ ಸಂಯೋಜಕ -ಚಿತ್ರವಾಣಿ ಪ್ರಶಸ್ತಿ (೨೦೧೮) - ಸರಕಾರಿ ಹಿ.ಪ್ರಾ.ಶಾಲೆ , ಕಾಸರಗೋಡು , ಕೊಡುಗೆ : ರಾಮಣ್ಣ ರೈ

ಉಲ್ಲೇಖಗಳು

ಸಂಗೀತ ನಿರ್ದೇಶಕರು
ರಂಗಭೂಮಿ ಕಲಾವಿದರು
ನಾಮ್‌ಡ್ರೊಲಿಂಗ್ ಮಠ

ನಾಮ್‌ಡ್ರೊಲಿಂಗ್ ಮಠವು ಒಂದು ಜನಪ್ರಿಯ ಆಧ್ಯಾತ್ಮಿಕ ಕೇಂದ್ರವಾಗಿದೆ. ಈ ಸ್ಥಳವು ಮೈಸೂರಿನ ಅತಿದೊಡ್ಡ ಬೋಧನಾ ಕೇಂದ್ರಗಳಲ್ಲಿ ಒಂದಾಗಿದೆ, ಇಲ್ಲಿ ನೀವು ಟಿಬೆಟಿಯನ್ ಬೌದ್ಧಧರ್ಮದ ಪ್ರತಿಯೊಂದು ಅಂಶಗಳನ್ನು ಕಲಿಯುತ್ತೀರಿ.ಈ ಮಠವು ಕರ್ನಾಟಕ ರಾಜ್ಯದ ಮೈಸೂರು ಜಿಲ್ಲೆಯ ಭಾಗವಾದ ಬೈಲಾಕುಪ್ಪೆಯಲ್ಲಿದೆ, ಇಲ್ಲಿ ಐದು ಸಾವಿರಕ್ಕೂ ಹೆಚ್ಚು ಲಾಮಾಗಳ ಸಂಘ ಸಮುದಾಯಕ್ಕೆ ನೆಲೆಯಾಗಿದೆ.ಸ್ಥಳೀಯರಲ್ಲಿ, ಈ ದೇವಾಲಯವು ಸುವರ್ಣ ದೇವಾಲಯ ಎಂದು ಪ್ರಸಿದ್ಧವಾಗಿದೆ.

ಇತಿಹಾಸ 
ನಾಮ್‌ಡ್ರೊಲಿಂಗ್ ಮಠವನ್ನು 1963 ರಲ್ಲಿ ಡ್ರಬ್ವಾಂಗ್ ಪದ್ಮಾ ನಾರ್ಬು ರಿನ್‌ಪೊಚೆ ಸ್ಥಾಪಿಸಿದರು. ಅವರು ಪಲ್ಯುಲ್ ರಾಜವಂಶದ ೧೧ ನೇ ಸಿಂಹಾಸನವನ್ನು ಹೊಂದಿದ್ದರು. ನಾಮ್‌ಡ್ರೊಲಿಂಗ್ ಮಠದ ಮೂಲ ಹೆಸರು ತೆಗ್‌ಚಾಗ್ ನಾಮ್‌ಡ್ರೋಲ್ ಶೆಡ್ರಬ್ ಡಾರ್ಗೆಲಿಂಗ್. ಆರಂಭದಲ್ಲಿ, ಮಠದ ರಚನೆಯನ್ನು ಬಿದಿರಿನಿಂದ ಮಾಡಲಾಗಿತ್ತು. ಇದು 80 ಚದರ ಅಡಿ ವಿಸ್ತೀರ್ಣದಲ್ಲಿ ವ್ಯಾಪಿಸಿದೆ.

ಈ ಸ್ಥಳವನ್ನು ಕಾಡುಗಳಿಂದ ಕೆತ್ತಲಾಗಿದೆ ಮತ್ತು ಟಿಬೆಟಿಯನ್ ಗಡಿಪಾರುಗಳಿಗೆ ಭಾರತ ಸರ್ಕಾರವು ಮಂಜೂರು ಮಾಡಿತು. ಸಿಕ್ಕಿಂ  ಟಿಬೆಟಿಯನ್ ಗಡಿಪಾರುಗಳು ಈ ಸ್ಥಳವನ್ನು ಎರಡನೇ ಮಹಾಯುದ್ಧದ ಸಮಯದಲ್ಲಿ ಆಶ್ರಯವಾಗಿ ಬಳಸಿದರು. ಮಠವನ್ನು ನಿರ್ಮಿಸುವಲ್ಲಿ ತೊಡಗಿರುವ ಕನ್‌ಸ್ಟ್ರಕ್ಟರ್‌ಗಳು ಉಷ್ಣವಲಯದ ಅಪಾಯಗಳು ಮತ್ತು ಆನೆಗಳ ಮೇಲೆ ಹಾರಾಡುವ ಸವಾಲುಗಳನ್ನು ಎದುರಿಸಿದರು. ಇಂದು, ಸುಮಾರು ೫೦೦೦  ಸನ್ಯಾಸಿಗಳು ನಾಮ್‌ಡ್ರೊಲಿಂಗ್ ಮಠದೊಳಗೆ ಇಲ್ಲಿ ವಾಸಿಸುತ್ತಿದ್ದಾರೆ.

ವಾಸ್ತುಶಿಲ್ಪ 
ನಾಮ್‌ಡ್ರೊಲಿಂಗ್ ಮಠದ ವಾಸ್ತುಶಿಲ್ಪವು ಅದರ ಆಧ್ಯಾತ್ಮಿಕ ಮಹತ್ವದಷ್ಟೇ ಆಕರ್ಷಕವಾಗಿದೆ. ದೇವಾಲಯದ ಗೋಪುರದ ಸೊಬಗು ಅಲಂಕೃತ ಹೊರಗಿನ ಗೋಡೆಗಳೊಂದಿಗೆ ಸಂಪೂರ್ಣವಾಗಿ ಸಂಯೋಜಿಸುತ್ತದೆ. ಅಂತಿಮ ಸ್ಪರ್ಶವನ್ನು ಸೇರಿಸಲು ಸುಂದರವಾದ ಭಿತ್ತಿಚಿತ್ರಗಳಿವೆ.ನಾಮ್‌ಡ್ರೊಲಿಂಗ್ ಮಠವು ಅತಿವಾಸ್ತವಿಕವಾದ ಸೆಟ್ಟಿಂಗ್ ಹೊಂದಿದೆ. ೮೦ ಚದರ ಅಡಿ ವಿಸ್ತೀರ್ಣದಲ್ಲಿ ನಿರ್ಮಿಸಲಾಗಿರುವ ಈ ಮಠದ ಪ್ರವೇಶದ್ವಾರವು ಹಚ್ಚ ಹಸಿರಿನಿಂದ ಕೂಡಿದೆ. ಪ್ರವೇಶದ್ವಾರದಲ್ಲಿ ಪೆಮಾ ನಾರ್ಬು ರಿನ್‌ಪೊಚೆ ಅವರ ಬೃಹತ್ ಭಾವಚಿತ್ರವಿದೆ.

ಪ್ರವೇಶವು ಮುಖ್ಯ ದೇಗುಲಕ್ಕೆ ನಿಮ್ಮ ಹೆಬ್ಬಾಗಿಲು, ಇದು ಸುಖಾಯಾಮಿ, ಪದ್ಮಣಸಂಭವ ಮತ್ತು ಅಮಿತ್ಯರ ಚಿನ್ನದ ಲೇಪಿತ ರಚನೆಗಳಿಗೆ ನೆಲೆಯಾಗಿದೆ. ಈ ವಲಯವು ನಾಮ್‌ಡ್ರೊಲಿಂಗ್ ಮಠದ ಮುಖ್ಯ ಅಥವಾ ಪ್ರಾರ್ಥನಾ ವಲಯವಾಗಿದೆ. ಇಲ್ಲಿರುವ ಬುದ್ಧನ ಪ್ರತಿಮೆ ಸುಮಾರು ೬೦ ಅಡಿ ಎತ್ತರವಿದೆ, ಮತ್ತು ಬುದ್ಧ ಅಮಿತ್ಯರ ಪ್ರತಿಮೆ ಸುಮಾರು ೫೮ ಅಡಿಗಳು. ಪ್ರಾರ್ಥನಾ ಮಂದಿರವನ್ನು ಸಣ್ಣ ಮೇಜುಗಳಿಂದ ಮುಚ್ಚಲಾಗುತ್ತದೆ, ನೆಲವನ್ನು ಸಣ್ಣ ಮ್ಯಾಟ್‌ಗಳಿಂದ ಮುಚ್ಚಲಾಗುತ್ತದೆ ಮತ್ತು ಸಿಲಿಂಡರಾಕಾರದ ಡ್ರಮ್ ಅನ್ನು ನಿಯತಕಾಲಿಕವಾಗಿ ಇರಿಸಲಾಗುತ್ತದೆ. ನಾಮ್‌ಡ್ರೊಲಿಂಗ್ ಮಠದ ಗೋಡೆಗಳ ಮೇಲೆ ರೋಮಾಂಚಕ ಟಿಬೆಟಿಯನ್ ವರ್ಣಚಿತ್ರಗಳು ಈ ಸುಂದರ ದೇವಾಲಯದ ಒಟ್ಟಾರೆ ಸೆಳವು ಮತ್ತು ಸೊಬಗನ್ನು ಹೆಚ್ಚಿಸುತ್ತದೆ. ಚಿನ್ನದ ಪ್ರತಿಮೆಗಳು ಮಠದ ಹೆಸರನ್ನು ಗಳಿಸಿವೆ - ಗೋಲ್ಡನ್ ಟೆಂಪಲ್.

ಸಮಾರಂಭಗಳು 
ನಾಮ್‌ಡ್ರೊಲಿಂಗ್ ಮಠವು ವಾರ್ಷಿಕವಾಗಿ ಹಲವಾರು ಸಮಾರಂಭಗಳನ್ನು ಆಯೋಜಿಸುತ್ತದೆ. ನಿರ್ದಿಷ್ಟ ಆಸಕ್ತಿಯೆಂದರೆ ಚಂದ್ರನ ಕ್ಯಾಲೆಂಡರ್ ಆಧಾರಿತ ಟಿಬೆಟಿಯನ್ ಹೊಸ ವರ್ಷ (ಲೋಸರ್); ದಿನಾಂಕಗಳು ಸ್ಥಿರವಾಗಿಲ್ಲ ಆದರೆ ಸಾಮಾನ್ಯವಾಗಿ ಫೆಬ್ರವರಿ ಅಥವಾ ಮಾರ್ಚ್ ತಿಂಗಳುಗಳಲ್ಲಿ ಸಂಭವಿಸುತ್ತವೆ. ಈ ಮಠವು ಸಾಂಪ್ರದಾಯಿಕ ಲಾಮಾ ನೃತ್ಯಗಳನ್ನು ಆಯೋಜಿಸುತ್ತದೆ, ಥಾಂಗಾವನ್ನು ಅದರ ಕಟ್ಟಡಗಳ ಬದಿಗಳಿಂದ ನೇತುಹಾಕುತ್ತದೆ, ಜೊತೆಗೆ ಸುಮಾರು ಎರಡು ವಾರಗಳವರೆಗೆ ಮಠದ ಮೈದಾನದಾದ್ಯಂತ ಗಂಭೀರವಾದ ಮೆರವಣಿಗೆಗಳನ್ನು ಆಯೋಜಿಸುತ್ತದೆ.

ಬುದ್ಧ ಅಮಿತಾಯಸ್ ಜನರಿಗೆ ದೀರ್ಘಾಯುಷ್ಯವನ್ನು ಆಶೀರ್ವದಿಸುತ್ತಾನೆ. ಬೌದ್ಧಧರ್ಮದ ಪ್ರಕಾರ, ಜನರು ತಮ್ಮ ಸದ್ಗುಣವಲ್ಲದ ಚಟುವಟಿಕೆಗಳಿಂದಾಗಿ ಅಕಾಲಿಕವಾಗಿ ಸಾಯುತ್ತಾರೆ. ಅನುಯಾಯಿಗಳು ಈ ಪ್ರತಿಮೆಗಳನ್ನು ಪೂಜಿಸುವುದು, ಅವುಗಳನ್ನು ಸುತ್ತುವರಿಯುವುದು ಮತ್ತು ಅರ್ಪಣೆಗಳನ್ನು ಮಾಡುವುದು ನಂಬಿಕೆ, ಶಾಂತಿ, ಬುದ್ಧಿವಂತಿಕೆ ಮತ್ತು ಸಹಾನುಭೂತಿಯನ್ನು ತಮ್ಮೊಳಗೆ ಸೃಷ್ಟಿಸುತ್ತದೆ ಎಂದು ನಂಬುತ್ತಾರೆ.

ಉಲ್ಲೇಖ
ತೀರ್ಪು

ತೀರ್ಪು ಎಂದರೆ ಸಿವಿಲ್ ವ್ಯಾಜ್ಯ ಅಥವಾ ಕ್ರಿಮಿನಲ್ ಮೊಕದ್ದಮೆಯೊಂದರ ವಿಚಾರಣೆಯ ಅಂತ್ಯದಲ್ಲಿ, ನ್ಯಾಯಾಲಯ ತನ್ನ ಮುಂದಿನ ವಿವಾದವನ್ನು ತೀರ್ಮಾನಿಸಿ ನೀಡುವ ಆದೇಶ (ವರ್ಡಿಕ್ಟ್). ಸಿವಿಲ್ ವ್ಯಾಜ್ಯದ ತೀರ್ಪು ಪಕ್ಷಗಾರರ ಹಕ್ಕು ಬಾಧ್ಯತೆಗಳನ್ನು ಪೂರ್ಣವಾಗಿ ನಿರ್ಣಯಿಸುತ್ತದೆ; ಮತ್ತು ತೀರ್ಪನ್ನಿತ್ತ ನ್ಯಾಯಾಲಯದ ಮಟ್ಟಿಗೆ ಅದು ಅಂತಿಮವಾಗಿರುತ್ತದೆ. ತೀರ್ಪನ್ನು ತೆರೆದ ನ್ಯಾಯಾಲಯದಲ್ಲಿ ಕೊಡುವ ವೇಳೆ ನ್ಯಾಯಾದೀಶ ಅದಕ್ಕೆ ತನ್ನ ಸಹಿ ಹಾಗೂ ತಾರೀಖನ್ನು ಹಾಕುವ ಅಗತ್ಯವಿದೆ. ಹಾಗೆ ಬರೆಯಲಾದ ತೀರ್ಪಿಗೆ ಒಮ್ಮೆ ಸಹಿಯಾದ ನಂತರ ಅದನ್ನು, ಕೆಲವೊಂದು ನಿರ್ದಿಷ್ಟ ಕಾರಣ ಹೊರತಾಗಿ, ಎಷ್ಟು ಮಾತ್ರಕ್ಕೂ ವ್ಯತ್ಯಾಸಪಡಿಸಲು ಬಾರದು. ತೀರ್ಪಿನಲ್ಲಿ ವ್ಯಾಜ್ಯದ ವಿವರಗಳು, ಅವುಗಳಿಂದ ಉದ್ಬೂತವಾಗುವ ವಿವಾದಾತ್ಮಕ ಅಂಶಗಳು, ಅಂಥ ವಿವಾದಗಳ ಬಗ್ಗೆ ತೀರ್ಮಾನಗಳು ಮತ್ತು ಹಾಗೆಂದು ತೀರ್ಮಾನಕ್ಕೆ ಬರಲು ಪ್ರೇರೇಪಿಸಿದ ಕಾರಣಗಳು ಇರಬೇಕು.

ಕ್ರಿಮಿನಲ್ ಮೊಕದ್ದಮೆಯಲ್ಲಿ ವಿಚಾರಣೆ ಮುಗಿದ ಮೇಲೆ ಸಾಕ್ಷಿಗಳ ಪುರಾವೆ ಮತ್ತು ಅದರ ಆದಾರದ ಮೇಲೆ ಹೂಡಿದ ವಾದ ಇವನ್ನು ಕೂಲಂಕುಷವಾಗಿ ವಿಚಾರಿಸಿ ಆರೋಪಿಯ ಬಿಡುಗಡೆ ಅಥವಾ ಅವನಿಗೆ ಶಿಕ್ಷೆ ಆಗಬೇಕೆಂದು ನಿರ್ಣಯಿಸಿ ಕ್ರಿಮಿನಲ್ ನ್ಯಾಯಾಲಯ ತೀರ್ಪು ಕೊಡುತ್ತದೆ.

ಕ್ರಿಮಿನಲ್ ನ್ಯಾಯಾಲಯದ ತೀರ್ಪಿನಲ್ಲಿಯೂ ನಿರ್ಣಯಿಸಬೇಕಾದ ಅಂಶಗಳು, ಅವುಗಳ ನಿರ್ಣಯಗಳು, ಹಾಗೆಂದು ನಿರ್ಣಯಿಸಲು ಕಂಡುಬರುವ ಸಾಕಷ್ಟು ಕಾರಣಗಳು ನಮೂದಾಗಿರಬೇಕು. ತೀರ್ಪನ್ನು ಬಹಿರಂಗವಾಗಿ ಕೋರ್ಟಿನಲ್ಲಿ ಉಚ್ಚರಿಸುವಾಗ ಅದಕ್ಕೆ ದಂಡಾಧಿಕಾರಿ ತನ್ನ ಸಹಿ ಮತ್ತು ತಾರೀಕನ್ನು ಹಾಕಬೇಕು. ತೀರ್ಪಿನಲ್ಲಿನ ಆರೋಪಿ ಶಿಕ್ಷೆಗೆ ಬದ್ಧನೆನಿಸಿದ ಅಪರಾಧದ ವಿವರ, ಅವನು ಉಲ್ಲಂಘಿಸಿದನೆನ್ನುವ ಭಾರತ ಅಪರಾಧ ಸಂಹಿತೆಯ ಅಥವಾ ಇತರ ಅಧಿನಿಯಮಗಳ ಪ್ರಕರಣಗಳನ್ನು ತೋರಿಸಿರಬೇಕು. ಆರೋಪಿಯನ್ನು ಮುಕ್ತಗೊಳಿಸಿ ಬರೆದ ತೀರ್ಪಿನಲ್ಲಿ ಅವನು ಯಾವ ಅಪರಾಧದಿಂದ ಮೂಕ್ತನಾಗಿರುತ್ತಾನೆಂಬ ಸೂಚನೆಯಿರಬೇಕು, ಮತ್ತು ಅವನನ್ನು ಅಂಥ ಅಪರಾಧದಿಂದ ಅನಿರ್ಬಂಧಗೊಳಿಸಲಾಗಿದೆಯೆಂದೂ ಸ್ಪಷ್ಟಪಡಿಸಬೇಕು.

ಸಿವಿಲ್ ವ್ಯಾಜ್ಯದಲ್ಲಿ ವಿಚಾರಣೆ ನಡೆಸಿದ ನ್ಯಾಯಾಧೀಶನೇ ತೀರ್ಪನ್ನು ಬರೆಯಬೇಕೆಂಬ ನಿಯಮವಿಲ್ಲ. ಆದರೆ ಕ್ರಿಮಿನಲ್ ಮೊಕದ್ದಮೆಯಲ್ಲಿ ವಿಚಾರಣೆ ನಡೆಸಿದ ದಂಡಾಧಿಕಾರಿಯೇ ತೀರ್ಪನ್ನು ಕೊಡಬೇಕೆಂಬ ಸ್ಪಷ್ಟ ನಿಯಮವಿದೆ.

ನ್ಯಾಯಾಲಯ ಕೊಡುವ ತೀರ್ಪುಗಳ ಮೇಲೆ ಅನೇಕ ವೇಳೆ ಪುನರ್ವಿಚಾರಣೆ, ಪುನರ್ವಿಮರ್ಶೆಗಳಿಗೆ ಎಡೆಯಿರುತ್ತದೆ. ಇವಕ್ಕೆ ಅನುಕೂಲವಿಲ್ಲದ ತೀರ್ಪುಗಳು ಅಥವಾ ಪುನರ್ವಿಚಾರಣೆಗಳಲ್ಲಿ ಊರ್ಜಿತವಾದ ತೀರ್ಪುಗಳು ಆಯಾ ಪಕ್ಷಗಾರರ ಮಟ್ಟಿಗೆ ಸಿಂಧುವಾಗಿರುತ್ತವೆ. ಸಂಬಂಧಪಟ್ಟ ಪಕ್ಷಗಾರರು ಅಂಥ ಅಂತಿಮ ತೀರ್ಪುಗಳ ಕಟ್ಟುಪಾಡುಗಳಿಗೆ ಸದಾ ಬದ್ಧರಾಗಿರುತ್ತಾರೆ. ಈಗ ಭಾರತದಲ್ಲಿ ಕಾನೂನು ಸೇವಾ ಪ್ರಾಧಿಕಾರದ ಅಡಿಯಲ್ಲಿ ಲೋಕ ಅದಾಲತ್ ಎಂಬ ನ್ಯಾಯಾಧೀಕರಣ ಆರಂಭಿಸಿದ್ದು ಇದರಲ್ಲಿ ರಾಜಿ ಸೂತ್ರದ ಮೂಲಕ ವ್ಯಾಜ್ಯ, ದಾವೆ ಮೊಕದ್ದಮೆಗಳನ್ನು ಇತ್ಯರ್ಥಪಡಿಸಲು ಅಧಿಕಾರವಿರುತ್ತದೆ. ಅದರಂತೆ ಯಾವುದೇ ದಾವೆ, ವ್ಯಾಜ್ಯ, ಮೊಕದ್ದಮೆಗಳು ಲೋಕ ಅದಾಲತ್ ಎಲ್ಲ ನಿರ್ಣಯಗೊಂಡಾಗ ಅದು ಅಂತಿಮ ತೀರ್ಪಾಗಿ ಅಯಾ ಪಕ್ಷಗಾರರು ಅಂತಹ ಅಂತಿಮ ತೀರ್ಪುಗಳ ಕಟ್ಟುಪಾಡಿಗಳಿಗೆ ಬದ್ಧರಾಗಿರುತ್ತದೆ. ಇದರಲ್ಲ ಇನ್ನೊಂದು ವಿಶೇಷವೆಂದರೆ ಪಕ್ಷಗಾರರು ಆ ತೀರ್ಪಿನ ಮೇಲೆ ಯಾವುದೇ ರೀತಿಯ ಮೇಲ್ಮನವಿ ಸಲ್ಲಿಸುವಂತಿರುವುದಿಲ್ಲ. ಈ ನ್ಯಾಯಾಧೀಕರಣದಲ್ಲಿ ಭಾ.ದಂ.ಪ್ರ. ಸಂಹಿತೆಯಲ್ಲಿ ರಾಜಿಯಾಗಬಹುದಾದಂತಹ ಮೊಕದ್ದಮೆಗಳನ್ನು ಮತ್ತು ದಿವಾನಿ ದಾವೆ ಹಾಗೂ ಇನ್ನಿತರ ಅರ್ಜಿ/ವ್ಯಾಜ್ಯಗಳನ್ನು ಇತ್ಯರ್ಥ ಮಾಡುವ ಅಧಿಕಾರ ವ್ಯಾಪ್ತಿಯನ್ನೊಳಗೊಂಡಿರುತ್ತದೆ.

ಉಲ್ಲೇಖಗಳು

ಕಾನೂನು ಪದಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪುಟ್ಟೇನಹಳ್ಳಿ ಸರೋವರ

ಪುಟ್ಟೇನಹಳ್ಳಿ ಸರೋವರವು  10 ಹೆಕ್ಟೇರ್ ನೀರಿನ ಪ್ರದೇಶವಾಗಿದ್ದು ಯಲಹಂಕದ ಬಳಿ ಯಲ್ಲಿದೆ. ಬೆಂಗಳೂರಿನ ಉತ್ತರಕ್ಕೆ 14 ಕಿ.ಮೀ.  ಜೀವವೈವಿಧ್ಯ ತಜ್ಞರು ಇಲ್ಲಿ 49 ಜಾತಿಯಪಕ್ಷಿಗಳ ಸಂತಾನೋತ್ಪತ್ತಿಯನ್ನು ಕಂಡುಹಿಡಿದಿದ್ದಾರೆ. ಆ ಪಕ್ಷಿಗಳ ಪೈಕಿ ಡಾರ್ಟರ್ಸ್,  ಪೇಂಟೆಡ್ ಕೊಕ್ಕರೆಗಳು, ಕಪ್ಪು ಕಿರೀಟಧಾರಿ ರಾತ್ರಿಯ ಹೆರಾನ್ಗಳು, ನೇರಳೆ ಬಣ್ಣದ ಹೆರಾನ್ಗಳು, ಕೊಳದ ಹೆರಾನ್ಗಳು ಇವೆ. 

ಪುಟ್ಟನಹಳ್ಳಿ ಯಲಹಂಕ ಸರೋವರವು ಸಂತಾನೋತ್ಪತ್ತಿ ಅವಧಿಯಲ್ಲಿ 7,000 ಕ್ಕೂ ಹೆಚ್ಚು ಪಕ್ಷಿಗಳನ್ನು ನೋಡಬಹುದಾಗಿದೆ. ಈ ಸರೋವರದ 'ಅವಿಫೌನಾ' ಉತ್ತರ ಹಿಮಾಲಯ ಮತ್ತು ಸೈಬೀರಿಯಾದಿಂದ ಅಳಿವಿನಂಚಿನಲ್ಲಿರುವ ಮತ್ತು ವಲಸೆ ಹೋಗುವ ಕೆಲವು ಪಕ್ಷಿಗಳನ್ನು ಸಹ ಒಳಗೊಂಡಿದೆ. "ಅಳಿವಿನಂಚಿನ ವರ್ಗದ (ಐಯುಸಿಎನ್) ಅಡಿಯಲ್ಲಿ ಪಟ್ಟಿ ಮಾಡಲಾದ ಅನೇಕ ಪ್ರಭೇದಗಳು ಸಂತಾನೋತ್ಪತ್ತಿ ಅವಧಿಯಲ್ಲಿ ಈ ಸರೋವರವನ್ನು ತಮ್ಮ ನೆಚ್ಚಿನ ವಾಸಸ್ಥಾನವೆಂದು ಕಂಡುಕೊಳ್ಳುತ್ತವೆ."

ಸರೋವರದಲ್ಲಿ ವಾಚ್ ಟವರ್‌ಗಳು, ಚಾರಣ ಮಾರ್ಗಗಳು, ಪ್ರವಾಸಿಗರಿಗೆ ಪಕ್ಷಿಗಳನ್ನು ಗುರುತಿಸಲು ಮಾರ್ಗದರ್ಶಿಗಳು ಮತ್ತು ಇತರ ಮೂಲ ಸೌಲಭ್ಯಗಳಿವೆ. ಕಾಡುಗಳ ಪ್ರಧಾನ ಮುಖ್ಯ ಸಂರಕ್ಷಣಾಧಿಕಾರಿ  ವನ್ಯಜೀವಿ ಅವನಿ ಕುಮಾರ್ ವರ್ಮಾ ಅವರ ಪ್ರಕಾರ 15 ಹೆಕ್ಟೇರ್ ಜಲಮೂಲವನ್ನು ಸಂರಕ್ಷಿತ ಪ್ರದೇಶವೆಂದು ಘೋಷಿಸಲು ಕ್ರಮ ಕೈಗೊಳ್ಳಲಾಗುತ್ತಿದೆ. ಈ ಮೊದಲು, ಸರೋವರವು ಸರೋವರ ಅಭಿವೃದ್ಧಿ ಪ್ರಾಧಿಕಾರದ (ಎಲ್ಡಿಎ) ಅಧೀನದಲ್ಲಿತ್ತು ಮತ್ತು ಸಾರ್ವಜನಿಕ-ಖಾಸಗಿ ಸಹಭಾಗಿತ್ವ ಮಾದರಿಯಲ್ಲಿ ವಾಣಿಜ್ಯ ಉದ್ದೇಶಗಳಿಗಾಗಿ ಹೆಚ್ಚಿನ ಅಭಿವೃದ್ಧಿಗಾಗಿ ಪಟ್ಟಿಮಾಡಲ್ಪಟ್ಟಿದೆ. "ಎಲ್ಡಿಎ ಪಟ್ಟಿಯಿಂದ ಸರೋವರವನ್ನು ಹಿಂತೆಗೆದುಕೊಂಡು ನಮಗೆ ಹಸ್ತಾಂತರಿಸುವಂತೆ ನಾವು ರಾಜ್ಯ ಸರ್ಕಾರಕ್ಕೆ ಪತ್ರ ಬರೆದಿದ್ದೇವೆ. ಸರ್ಕಾರವು ಈಗಾಗಲೇ ಹಸಿರು ಸಂಕೇತವನ್ನು ನೀಡಿದೆ ಮತ್ತು ಅದನ್ನು ಸಂರಕ್ಷಣಾ ಮೀಸಲು ಎಂದು ಘೋಷಿಸುವ ಪ್ರಕ್ರಿಯೆ ನಡೆಯುತ್ತಿದೆ". "ಸಂರಕ್ಷಣಾ ಮೀಸಲು ಹೊಸ ಟ್ಯಾಗ್ ನಗರ ಸ್ಥಾಪನೆಯಲ್ಲಿ ಶ್ರೀಮಂತ ಪಕ್ಷಿ ಜನಸಂಖ್ಯೆಯನ್ನು ಸಂರಕ್ಷಿಸಲು ಸಹಾಯ ಮಾಡುತ್ತದೆ" ಎಂದು ಅವರು ಹೇಳಿದರು.

ನೆರೆಹೊರೆಯ ಎಂಟು ನಿವಾಸಿಗಳು ಪಕ್ಷಿಗಳನ್ನು ರಕ್ಷಿಸಲು ಮತ್ತು ಸರಕಾರದ ಸಹಾಯದಿಂದ ಸರೋವರದಲ್ಲಿ ಜೈವಿಕ ವೈವಿಧ್ಯತೆಯನ್ನು ಹೆಚ್ಚಿಸುವ ನಿಟ್ಟಿನಲ್ಲಿ ಕೆಲಸ ಮಾಡಲು "ಯಲಹಂಕ ಪುಟ್ಟನಹಳ್ಳಿ ಸರೋವರ ಮತ್ತು ಪಕ್ಷಿ ಸಂರಕ್ಷಣಾ ಟ್ರಸ್ಟ್" ಎಂಬ ಟ್ರಸ್ಟ್ ಅನ್ನು ಪ್ರಾರಂಭಿಸಿದ್ದಾರೆ. ಸರೋವರವನ್ನು ಜೈವಿಕ ವೈವಿಧ್ಯತೆಯ ತಾಣವನ್ನಾಗಿ ಮಾಡಲು ಮತ್ತು ಸರೋವರವನ್ನು ಪಕ್ಷಿ ಮೀಸಲು ಪ್ರದೇಶವೆಂದು ಘೋಷಿಸಲು ಸರ್ಕಾರ ಮತ್ತು ಟ್ರಸ್ಟ್ ಕೆಲಸ ಮಾಡುತ್ತಿವೆ.

ಉಲ್ಲೆಖ

ಸರೋವರಗಳು
ಬ್ರಹ್ಮಗಿರಿ ಅಭಯಾರಣ್ಯ

ಬ್ರಹ್ಮಗಿರಿ ಅಭಯಾರಣ್ಯ ಕರ್ನಾಟಕ ರಾಜ್ಯದ ಕೊಡಗು ಜಿಲ್ಲೆಯಲ್ಲಿದೆ. ಈ ಅಭಯಾರಣ್ಯವು ಪಶ್ಛಿಮ ಘಟ್ಟದ ಭಾಗವಾಗಿದೆ. ಇದು ಕೇರಳ ರಾಜ್ಯದ ವಯನಾಡು ಮತ್ತು ಕರ್ನಾಟಕದ ಕೊಡಗು ಜಿಲ್ಲೆಯ ಗಡಿಭಾಗದಲ್ಲಿದೆ. ಈ ಅಭಯಾರಣ್ಯವು ಬೆಂಗಳೂರಿನಿಂದ ೨೪೩ ಕಿ.ಮೀ. ದೂರದಲ್ಲಿದೆ ಮತ್ತು ಕೊಡಗಿನಿಂದ ೬೦ ಕಿ.ಮೀ. ದೂರದಲ್ಲಿದೆ.ಬ್ರಹ್ಮಗಿರಿ ಅಭಯಾರಣ್ಯವು ತನ್ನ ಹೆಸರನ್ನು ಬ್ರಹ್ಮಗಿರಿ ಬೆಟ್ಟದಿಂದ ಪಡೆದುಕೊಂಡಿದೆ. ಬ್ರಹ್ಮಗಿರಿ ಬೆಟ್ಟವು ೧೬೦೭ ಮೀಟರ್ ಎತ್ತರದಲ್ಲಿದೆ.

ಇತಿಹಾಸ
ಇದನ್ನು ೫ ಜೂನ್ ೧೯೭೪ ರಂದು ಅಭಯಾರಣ್ಯವೆಂದು ಘೋಷಿಸಲಾಯಿತು.

ಭೂ ಪ್ರದೇಶ ಮತ್ತು ವಿಸ್ತೀರ್ಣ
ಬ್ರಹ್ಮಗಿರಿ ಬೆಟ್ಟದ ಮೇಲ್ಭಾಗವು ದಟ್ಟವಾದ ಕಾಡು ಹೊಂದಿದೆ ಮತ್ತು ಸಾಕಷ್ಟು ವನ್ಯಜೀವಿಗಳನ್ನು ಹೊಂದಿದೆ ಮತ್ತು ೧೮೧ ಕಿ.ಮೀ. ವಿಸ್ತೀರ್ಣವನ್ನು ಒಳಗೊಂಡಿದೆ.

ಸಸ್ಯವರ್ಗ
ಈ ಪ್ರದೇಶವು ಮುಖ್ಯವಾಗಿ ನಿತ್ಯಹರಿದ್ವರ್ಣ ಮತ್ತು ಅರೆ ನಿತ್ಯಹರಿದ್ವರ್ಣ ಅರಣ್ಯವನ್ನು ಹೊಂದಿದೆ, ಮತ್ತು ಹೆಚ್ಚಿನ ಎತ್ತರದಲ್ಲಿ, ಶೋಲಾ ಅರಣ್ಯ ತೇಪೆಗಳಿರುವ ಹುಲ್ಲುಗಾವಲುಗಳಿವೆ.

ವನ್ಯಜೀವಿ
ಅಭಯಾರಣ್ಯದಲ್ಲಿನ ಸಸ್ತನಿಗಳಲ್ಲಿ ಸಿಂಹ-ಬಾಲದ ಮಕಾಕ್, ಆನೆ, ಗೌರ್, ಹುಲಿ, ಜಂಗಲ್ ಕ್ಯಾಟ್, ಚಿರತೆ ಬೆಕ್ಕು, ಕಾಡು ನಾಯಿ, ಸೋಮಾರಿತನ ಕರಡಿ, ಕಾಡು ಹಂದಿ, ಸಾಂಬಾರ್, ಮಚ್ಚೆಯುಳ್ಳ ಜಿಂಕೆ, ನೀಲಗಿರಿ ಲಂಗೂರ್, ತೆಳ್ಳಗಿನ ಲೋರಿಸ್, ಬಾನೆಟ್ ಮಕಾಕ್, ಸಾಮಾನ್ಯ ಲಂಗೂರ್ , ಬಾರ್ಕಿಂಗ್ ಜಿಂಕೆ, ಮೌಸ್ ಜಿಂಕೆ, ಮಲಬಾರ್ ದೈತ್ಯ ಅಳಿಲು, ದೈತ್ಯ ಹಾರುವ ಅಳಿಲು, ನೀಲಗಿರಿ ಮಾರ್ಟನ್, ಸಾಮಾನ್ಯ ಓಟರ್, ಕಂದು ಮುಂಗುಸಿ, ಸಿವೆಟ್, ಮುಳ್ಳುಹಂದಿ ಮತ್ತು ಪ್ಯಾಂಗೊಲಿನ್.ಪೈಥಾನ್, ಕೋಬ್ರಾ, ಕಿಂಗ್ ಕೋಬ್ರಾ, ಮಲಬಾರ್ ಪಿಟ್ ವೈಪರ್ ಅಭಯಾರಣ್ಯದಲ್ಲಿ ಕಂಡುಬರುವ ಕೆಲವು ಸರೀಸೃಪಗಳು. ಅಭಯಾರಣ್ಯದಲ್ಲಿನ ಪಕ್ಷಿಗಳಲ್ಲಿ ಪಚ್ಚೆ ಪಾರಿವಾಳ, ಕಪ್ಪು ಬಲ್ಬುಲ್ ಮತ್ತು ಮಲಬಾರ್ ಟ್ರೋಗನ್ ಸೇರಿವೆ.

ಉಲ್ಲೇಖಗಳು

ಕೊಡಗು ಜಿಲ್ಲೆಯ ಪ್ರವಾಸಿ ತಾಣಗಳು
ಮೂಗೇಟು

ಮೂಗೇಟು (ಜಜ್ಜುಗಾಯ) ಅಂಗಾಂಶದ ಒಂದು ಬಗೆಯ ರಕ್ತದೂತ. ಇದರ ಅತ್ಯಂತ ಸಾಮಾನ್ಯ ಕಾರಣವೆಂದರೆ ಆಘಾತದಿಂದ ಹಾನಿಗೊಂಡ ಲೋಮನಾಳಗಳು. ಇದರಿಂದ ಸ್ಥಳೀಯವಾಗಿ ರಕ್ತಸ್ರಾವವಾಗಿ ಸುತ್ತಲಿನ ತೆರಪಿನ ಅಂಗಾಂಶಗಳೊಳಗೆ ಹೊರಹರಿಯುತ್ತದೆ. ಬಹುತೇಕ ಮೂಗೇಟುಗಳು ಚರ್ಮದ ಕೆಳಗೆ ಬಹಳ ಆಳವಾಗಿರುವುದಿಲ್ಲ. ಹಾಗಾಗಿ ರಕ್ತಸ್ರಾವವು ಗೋಚರವಾಗುವಂಥ ವಿವರ್ಣನವನ್ನು ಉಂಟುಮಾಡುತ್ತದೆ. ಆಮೇಲೆ ರಕ್ತವು ಅಂಗಾಂಶಗಳಿಂದ ಹೀರಿಕೊಳ್ಳಲ್ಪಡುವವರೆಗೆ ಅಥವಾ ಪ್ರತಿರಕ್ಷಾ ವ್ಯವಸ್ಥೆಯ ಕ್ರಿಯೆಯಿಂದ ಬರಿದು ಮಾಡಲ್ಪಡುವವರೆಗೆ ಮೂಗೇಟು ಗೋಚರವಾಗಿರುತ್ತದೆ. ಒತ್ತಡದಲ್ಲಿ ಬಿಳಿಚಿಕೊಳ್ಳದ ಮೂಗೇಟುಗಳು ಚರ್ಮ, ಚರ್ಮದಡಿಯ ಅಂಗಾಂಶ, ಸ್ನಾಯು ಅಥವಾ ಮೂಳೆಯ ಮಟ್ಟದಲ್ಲಿನ ಲೋಮನಾಳಗಳನ್ನು ಒಳಗೊಳ್ಳಬಹುದು. ಮೂಗೇಟುಗಳನ್ನು ಇತರ ಇದೇ ರೀತಿ ಕಾಣುವ ಅಂಗಹಾನಿಗಳೆಂದು ತಪ್ಪು ತಿಳಿಯಬಾರದು.

ಉಲ್ಲೇಖಗಳು 

ವೈದ್ಯಕೀಯ ಚಿಹ್ನೆಗಳು
ವಿಳಂಬನ

ವಿಳಂಬನ ಎಂದರೆ ನಿರ್ದಿಷ್ಟ ಗಡುವಿನಲ್ಲಿ ನೆರವೇರಿಸಬೇಕಾದ ಒಂದು ಕಾರ್ಯವನ್ನು ಮಾಡುವುದನ್ನು ತಪ್ಪಿಸುವುದು. ಇದನ್ನು ಒಂದು ಕಾರ್ಯವನ್ನು ಶುರುಮಾಡುವ ಅಥವಾ ಮುಗಿಸುವ ರೂಢಿಯ ಅಥವಾ ಉದ್ದೇಶಪೂರ್ವಕ ಕಾಲಹರಣ ಎಂದು ಮತ್ತಷ್ಟು ವಿಸ್ತಾರವಾಗಿ ಹೇಳಬಹುದು, ಹಾಗೆ ಮಾಡುವುದರಿಂದ ನಕಾರಾತ್ಮಕ ಪರಿಣಾಮಗಳು ಆಗಬಹುದು ಎಂದು ಗೊತ್ತಿದ್ದರೂ. ಪ್ರತಿದಿನದ ಕೆಲಸಗಳಲ್ಲಿ ವಿಳಂಬ ಮಾಡುವುದು ಅಥವಾ ಭೇಟಿಗೆ ಹಾಜರಾಗುವುದು, ಉದ್ಯೋಗ ವರದಿಯ ಅಥವಾ ನಿಗದಿಮಾಡಿದ ಶೈಕ್ಷಣಿಕ ಕಾರ್ಯವನ್ನು ಒಪ್ಪಿಸುವುದು, ಅಥವಾ ಸಂಗಾತಿಯೊಂದಿಗಿನ ಒತ್ತಡಕರ ಸಮಸ್ಯೆಯನ್ನು ಎತ್ತುವಂತಹ ಪ್ರಮುಖ ಕಾರ್ಯಗಳನ್ನು ಮುಂದೂಡುವುದು ಸಾಮಾನ್ಯ ಮಾನವ ಅನುಭವವಾಗಿದೆ.

ಉಲ್ಲೇಖಗಳು 

ಮಾನವ ವರ್ತನೆ
ಮಾಗುವಿಕೆ

ಮಾಗುವಿಕೆಯು ಹಣ್ಣುಗಳನ್ನು ಹೆಚ್ಚು ರುಚಿಕರವಾಗುವಂತೆ ಮಾಡುವ ಹಣ್ಣುಗಳಲ್ಲಿನ ಒಂದು ಪ್ರಕ್ರಿಯೆ. ಸಾಮಾನ್ಯವಾಗಿ, ಹಣ್ಣು ಮಾಗಿದಂತೆ ಹೆಚ್ಚು ಸಿಹಿಯಾಗುತ್ತದೆ, ಹಸಿರು ಕಡಿಮೆಯಾಗುತ್ತದೆ (ಸಾಮಾನ್ಯವಾಗಿ ಹೆಚ್ಚು ಕೆಂಪಾಗುತ್ತದೆ) ಮತ್ತು ಹೆಚ್ಚು ಮೃದುವಾಗುತ್ತದೆ. ಹಣ್ಣು ಮಾಗಿದಂತೆ ಅದರ ಆಮ್ಲೀಯತೆ ಹೆಚ್ಚಾಗುತ್ತದಾದರೂ, ಹೆಚ್ಚಿನ ಆಮ್ಲೀಯತೆ ಮಟ್ಟವು ಹಣ್ಣು ಹೆಚ್ಚು ಒಗರಾದಂತೆ ತೋರುವಂತೆ ಮಾಡುವುದಿಲ್ಲ. ಇದಕ್ಕೆ ಬ್ರಿಕ್ಸ್-ಆಮ್ಲ ಅನುಪಾತ ಕಾರಣವಾಗಿರುತ್ತದೆ.

ಸಂಧಿಕಾಲ ಗುಣದ ಹಣ್ಣುಗಳು ಮಾಗುವಿಕೆಯ ಅವಧಿಯಲ್ಲಿ ಅನೇಕ ಬದಲಾವಣೆಗಳಿಗೆ ಒಳಗಾಗುತ್ತವೆ. ಈ ಬದಲಾವಣೆಗಳು ಹಣ್ಣಿನ ಒಳಭಾಗವಾದ ಕಿರುಕುಳಿಯಲ್ಲಿ ಆರಂಭವಾಗುತ್ತವೆ. ಇದು ಬೀಜಗಳನ್ನು ಸುತ್ತುವರಿದಿರುವ ಜೆಲ್‍ನಂತಹ ಅಂಗಾಂಶ. ಮಾಗುವಿಕೆಗೆ ಸಂಬಂಧಿಸಿದ ಬದಲಾವಣೆಗಳು ಒಮ್ಮೆ ಬೀಜಗಳು ಪ್ರಕ್ರಿಯೆ ಮುಂದುವರೆಯುವಷ್ಟು ಕಾರ್ಯಸಾಧ್ಯವಾದಾಗ ಈ ಪ್ರದೇಶದಲ್ಲಿ ಆರಂಭವಾಗುತ್ತವೆ. ಈ ಹಂತದಲ್ಲಿ ಮಾಗುವಿಕೆ ಸಂಬಂಧಿತ ಬದಲಾವಣೆಗಳು ಹಣ್ಣಿನ ಮುಂದಿನ ಅನುಕ್ರಮದ ಅಂಗಾಂಶವಾದ ಸಿಂಬಿಯಲ್ಲಿ ಸಂಭವಿಸುತ್ತವೆ.

ಉಲ್ಲೇಖಗಳು 

ಹಣ್ಣುಗಳು
ವಿಶ್ಲೇಷಣೆ

ವಿಶ್ಲೇಷಣೆಯು ಒಂದು ಸಂಕೀರ್ಣ ವಿಷಯ ಅಥವಾ ವಸ್ತುವಿನ ಬಗ್ಗೆ ಹೆಚ್ಚು ಉತ್ತಮ ತಿಳುವಳಿಕೆ ಪಡೆಯಲು ಅದನ್ನು ಹೆಚ್ಚು ಸಣ್ಣ ಭಾಗಗಳಾಗಿ ಒಡೆಯುವ ಪ್ರಕ್ರಿಯೆ. ಈ ತಂತ್ರವನ್ನು ಗಣಿತ ಮತ್ತು ತರ್ಕಶಾಸ್ತ್ರದ ಅಧ್ಯಯನದಲ್ಲಿ ಅರಿಸ್ಟಾಟಲ್‌‍ಗಿಂತ (ಕ್ರಿ.ಪೂ. ೩೮೪-೩೨೨) ಹಿಂದಿನ ಕಾಲದಿಂದ ಅನ್ವಯಿಸಲಾಗಿದೆ. ಆದರೆ ಒಂದು ವಿಧ್ಯುಕ್ತ ಪರಿಕಲ್ಪನೆಯಾಗಿ ವಿಶ್ಲೇಷಣೆಯು ತುಲನಾತ್ಮಕವಾಗಿ ಇತ್ತೀಚಿನ ಬೆಳವಣಿಗೆಯಾಗಿದೆ.

ಒಂದು ವಿಧ್ಯುಕ್ತ ಪರಿಕಲ್ಪನೆಯಾಗಿ, ಈ ವಿಧಾನಕ್ಕೆ ನಾನಾ ಬಗೆಯಾಗಿ ಅಲ್ಹೇಜ಼ನ್, ರೆನೆ ಡೆಸ್ಕಾರ್ಟೆ ಮತ್ತು ಗೆಲಿಲಿಯೋ ಗೆಲಿಲಿರನ್ನು ಹೊಣೆಮಾಡಲಾಗಿದೆ. ಇದಕ್ಕೆ ಸರ್ ಐಸಾಕ್ ನ್ಯೂಟನ್‍‍ರನ್ನೂ ಹೊಣೆಮಾಡಲಾಗಿದೆ, ಭೌತಿಕ ಪರಿಶೋಧನೆಯ ವ್ಯಾವಹಾರಿಕ ವಿಧಾನದ ರೂಪದಲ್ಲಿ (ಇದನ್ನು ಅವರು ಹೆಸರಿಸಲಿಲ್ಲ).

ರಸಾಯನಶಾಸ್ತ್ರದ ಕ್ಷೇತ್ರವು ವಿಶ್ಲೇಷಣೆಯನ್ನು ಕನಿಷ್ಠಪಕ್ಷ ಮೂರು ರೀತಿಗಳಲ್ಲಿ ಬಳಸುತ್ತದೆ: ಒಂದು ನಿರ್ದಿಷ್ಟ ರಾಸಾಯನಿಕ ಸಂಯುಕ್ತದ ಘಟಕಗಳನ್ನು ಗುರುತಿಸಲು (ಗುಣಾತ್ಮಕ ವಿಶ್ಲೇಷಣೆ), ಒಂದು ಮಿಶ್ರಣದಲ್ಲಿನ ಘಟಕಗಳ ಪ್ರಮಾಣಗಳನ್ನು ಗುರುತಿಸಲು (ಪರಿಣಾಮಾತ್ಮಕ ವಿಶ್ಲೇಷಣೆ), ಮತ್ತು ರಾಸಾಯನಿಕೆ ಪ್ರಕ್ರಿಯೆಗಳನ್ನು ವಿಘಟಿಸಿ ದ್ರವ್ಯದ ಮೂಲಧಾತುಗಳ ನಡುವಿನ ರಾಸಾಯನಿಕ ಕ್ರಿಯೆಗಳನ್ನು ಪರೀಕ್ಷಿಸುವುದು.

ಉಲ್ಲೇಖಗಳು 

ಸಂಶೋಧನಾ ವಿಧಾನಗಳು
ಟಿ.ಜಿ.ಮುಡೂರು

ಟಿ.ಜಿ.ಮುಡೂರು ಎಂದೆ ಹೆಸರು ಪಡೆದಿರುವ ಇವರು ಕರಾವಳಿಯ ಹಿರಿಯ ಬರಹಗಾರರಲ್ಲಿ ಒಬ್ಬರು. ಇವರ ಪೂರ್ಣ ಹೆಸರು
 ತಮ್ಮಯ್ಯ ಗೌಡ ಮುಡೂರು

ಹುಟ್ಟು
ಕಾಸರಗೋಡು ಜಿಲ್ಲೆಯ ಅಡೂರು ಸಮೀಪ ಇರುವ ಮುಡೂರು ಎಂಬಲ್ಲಿ ೨೪-೧೧-೧೯೨೭ ರಲ್ಲಿ ಸುಬ್ಬಪ್ಪ ಗೌಡ ಮತ್ತು ಬಾಲಕ್ಕ ದಂಪತಿಗಳ  ನಾಲ್ಕನೇ ಮಗನಾಗಿ ಜನಿಸಿದರು.

ವೃತ್ತಿ
೧೯೪೬ರಲ್ಲಿ ಪ್ರಾಥಮಿಕ ಶಾಲೆಯ ಶಿಕ್ಷಕರಾಗಿ ನೇಮಕವಾದರು. ಕಲ್ಮಡ್ಕ,ಸುಬ್ರಹ್ಮಣ್ಯ, ಅಜ್ಜಾವರ , ಪ್ರೌಢಶಾಲಾ ಶಿಕ್ಷಕರಾಗಿ ಬೆಳ್ತಂಗಡಿ, ಪೂಂಜಾಲಕಟ್ಟೆ,  ಪಂಜ ಪದವಿ ಪೂರ್ವ ವಿದ್ಯಾಲಯದಲ್ಲಿ ಶಿಕ್ಷಕರಾಗಿ ಸೇವೆ ಸಲ್ಲಿಸಿದರು.

ಕೃತಿಗಳು

ಕವನ ಸಂಕಲನಗಳು
 ಕಾಡ ಮಲ್ಲಿಗೆ
 ಹೊಸತು ಕಟ್ಟು.
 ಕುಡಿಮಿಂಚು
 ಪ್ರಗತಿಗೆ ಕರೆ
 ಬೆಳ್ಳಿಬೆಳಕು

ಕಾದಂಬರಿ
 ಅಬ್ಬಿಯ ಮಡಿಲು
 ಕಣ್ ಕನಸು ತೆರೆದಾಗ

ಗದ್ಯಾನುವಾದ
 ಜೀವದಯಾಷ್ಟಮಿ

ಲೇಖನ
 ಧಾರಾ ಪಯಸ್ವಿನಿ

ಜಾನಪದ ರೂಪಕ
 ಹೊಸಕೆರೆಯ ಹೊನ್ನಮ್ಮ

ನಾಟಕ
 ಶಿವಕುಮಾರಿ
 ಕೇರಳಕುಮಾರಿ
 ಸಖು
 ಅಚ್ಚರಿಯ ಅರಳೆಯ
 ಮಧ್ಯಮಾ
 ಇನ್ಸೂರಳಿಯ

ತುಳು ನಾಟಕ
 ಜೋಕುಳೆ ಬುದ್ಧಿ.

ಬಾನುಲಿ ರೂಪಕ
 ಹುತ್ತದಲ್ಲಿ ಹೂ
 ದಯೆಯ ದಾಂಗುಡಿ
 ಅಮರ ಕಲ್ಯಾಣ ಕ್ರಾಂತಿ

ಛಂದೊ ನಾಟಕ
 ಮಕುಡೋರು ಭಂಗ
 ಸಾವೋಲಿದ ಸಾವಿತ್ರಿ

ಗೀತಾ ರೂಪಕ
 ಗುರುವನಗುಡಿ
 ಸೊನ್ನೆಯಿಂದ ಸೊನ್ನೆಗೆ
 ಹೃದಯ ರೂಪಕ

ಖಂಡ ಕಾವ್ಯ
 ಸಿಡಿಲಮರಿ ಅಶ್ವಥಾಮನ್
 ಮೋಹನ ಮುರಲಿ

ಯಕ್ಷಗಾನ
 ಪ್ರಥಮ ಸ್ವಾತಂತ್ರ್ಯ ಸಮರ

ತುಳು ಯಕ್ಷಗಾನ ಕೃತಿ
 ಕೊಟಿ ಚೆನ್ನಯ್ಯ

ಸಂಪಾದಿತ ಕೃತಿ
ಸ್ಪಂದನ
ಸ್ವರ್ಣಶಾರದೆ
ರಜತ ರಶ್ಮಿ
ಅಮೃತವಾಹಿನಿ

ಅರೆಗನ್ನಡ ಕೃತಿ
ಬೊಲ್ಪಾಕನ ಮುಕ್ತ್

ಹವಿಗನ್ನಡ ಕೃತಿ
ಒಪ್ಪಕುಂಞಿ

ನಿರ್ವಹಿಸಿದ ಹುದ್ದೆಗಳು
ಸುಳ್ಯ ತಾಲೂಕು ಕನ್ನಡ ಸಾಹಿತ್ಯ ಪರಿಷತ್ತು ಅದ್ಯಕ್ಷ.
ಅರಂತೋಡುವಿನಲ್ಲಿ ನಡೆದ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ

ಪ್ರಶಸ್ತಿ
ದಕ್ಷಿಣ ಕನ್ನಡ ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ.
ಅರೆಭಾಷೆ ಅಕಾಡೆಮಿ ಪ್ರಶಸ್ತಿ.

ಉಲ್ಲೇಖ

ಅರೆಭಾಷೆ
ಲೇಖಕರು
ಅನುಪಮ್ ಮಿಶ್ರಾ

ಅನುಪಮ್ ಮಿಶ್ರಾರವರು ಭಾರತೀಯ ಗಾಂಧಿವಾದಿಯಾಗಿದ್ದರು. ಲೇಖಕರಾಗಿ, ಪತ್ರಕರ್ತರಾಗಿ ಹಾಗೂ ಪರಿಸರವಾದಿಯಾಗಿ ಕಾರ್ಯ ನಿರ್ವಹಿಸಿದ ಇವರು ನೀರಿನ ಸಂರಕ್ಷಣೆ, ನೀರಿನ ನಿರ್ವಹಣೆ ಮತ್ತು ಸಾಂಪ್ರದಾಯಿಕ ಮಳೆನೀರು ಕೊಯ್ಲು ವ್ಯವಸ್ತೆಯನ್ನು ಉತ್ತೇಜಿಸಿದವರು. ಅವರು ಭಾರತದ ಹಲವಾರು ರಾಜ್ಯಗಳಲ್ಲಿ, ವಿಶೇಷವಾಗಿ ರಾಜಸ್ಥಾನ, ಮಧ್ಯಪ್ರದೇಶ, ಮತ್ತು ಉತ್ತರ ಪ್ರದೇಶಗಳಲ್ಲಿನ ಹಳ್ಳಿಗಳಿಗೆ ಪ್ರಯಾಣಿಸಿ, ನೀರಿನ ಕೊಯ್ಲು ವ್ಯವಸ್ಥೆಗಳ ಮೌಲ್ಯವನ್ನು ವಿವರಿಸಿದರು. 'ಆಜ್ ಭೀ ಖರೇ ಹೇಂ ತಲಾಬ್' ಮತ್ತು 'ರಾಜಸ್ತಾನ್ ಕೀ ರಜತ್ ಬೂಂದೇ' ಎಂಬ ಪುಸ್ತಕಗಳನ್ನು ಬರೆದಿದ್ದಾರೆ.

ಜೀವನ ಚರಿತ್ರೆ 
ಮಿಶ್ರಾ ರವರು ಮಹಾರಾಷ್ಟ್ರದ ವಾರ್ಧಾದಲ್ಲಿ 1948ರಲ್ಲಿ ಜನಿಸಿದರು. 1969ರಲ್ಲಿ ತನ್ನ ಕಾಲೇಜು ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ ನವದೆಹಲಿಯ ಗಾಂಧಿ ಶಾಂತಿ ಪ್ರತಿಷ್ಠಾನದಲ್ಲಿ ವಿವಿಧ ಹುದ್ದೆಗಳಲ್ಲಿ ಸೇವೆಯನ್ನು ಸಲ್ಲಿಸಿದ್ದಾರೆ. ನೀರಿನ ಸಂರಕ್ಷಣೆ, ಕೆರೆಗಳ ನಿರ್ವಹಣೆ ಹಾಗೂ ಮಳೆ ನೀರು ಕೊಯ್ಲು ಸಮಸ್ಯೆಯನ್ನು ಬಗೆಹರಿಸಲು ಸಾಂಪ್ರದಾಯಿಕ ತಂತ್ರವನ್ನು ಬಳಸಿದರು. ತನ್ನ ಎಂಟು ವರ್ಷಗಳ ಕಾಲ ಸಾಂಪ್ರದಾಯಿಕ ಕೆರೆ ಹಾಗೂ ನೀರಿನ ನಿರ್ವಹಣೆ ಕ್ಷೇತ್ರದಲ್ಲಿ ಸಂಶೋಧನೆ ನಡೆಸಿ 'ಆಜ್ ಭೀ ಖರೇ ಹೇಂ ತಲಾಬ್' ಎಂಬ ಪುಸ್ತಕವನ್ನು ೧೯೯೩ರಲ್ಲಿ ಪ್ರಕಟಿಸಿದರು. ಶ್ರೀಘದಲ್ಲೇ ಈ ಪುಸ್ತಕಗಳು ನೀರಿನ ಕೊಯ್ಲು ಯೋಜನೆಗಳಲ್ಲಿ ಕೆಲಸ ಮಾಡುವ ಅನೇಕ ಸರ್ಕಾರೇತರ ಸಂಸ್ಥೆಗಳಿಗೆ ಕೈಪಿಡಿಯಾಯಿತು. ಅದಲ್ಲದೆ ಈ ಪುಸ್ತಕವನ್ನು 19 ಭಾಷೆಗಳಿಗೆ ಅನುವಾದಿಸಿದ್ದಾರೆ. ಮಿಶ್ರಾ ರವರ 'ರಾಜಸ್ತಾನ್ ಕೀ ರಜತ್ ಬೂಂದೇ' ಪುಸ್ತಕವು ಪಶ್ಮಿಮ ರಾಜಸ್ಥಾನದ ಮಳೆ ನೀರು ಕೊಯ್ಲು ಹಾಗೂ ನೀರಿನ ನಿರ್ವಹಣೆ ಬಗೆಯನ್ನು ದಾಖಲಿಸಿದೆ. ಮಿಶ್ರಾ ರವರು ಗಾಂಧಿ ತತ್ವಗಳನ್ನು ತಮ್ಮ ಜೀವನದಲ್ಲಿ ಅಳವಡಿಸಿಕೊಂಡಿದ್ದರು. ಅವರು ಗಾಂಧಿ ಮಾರ್ಗ ಎಂಬ ನಿಯತಕಾಲಿಕದ ಸಂಪಾದಕರಾಗಿದ್ದರು. ಮಿಶ್ರಾ ರವರು 20 ಡಿಸೆಂಬರ್ 2016ರಲ್ಲಿ ಕ್ಯಾನ್ಸರ್ ಕಾಯಿಲೆಯಿಂದಾಗಿ ಮೃತಪಟ್ಟರು.

ಕೃತಿಗಳು 
 ಆಜ್ ಭೀ ಖರೇ ಹೇಂ ತಲಾಬ್
 ರಾಜಸ್ತಾನ್ ಕೀ ರಜತ್ ಬೂಂದೇ
 ಸಫ ಮಾತೆ ಕ ಸಮಾಜ್

ಪ್ರಶಸ್ತಿಗಳು 
 2007-08ರ ಅಮರ್ ಶಾಹೀದ್ ಚಂದ್ರಶೇಖರ ಆಜಾದ್ ನ್ಯಾಷನಲ್ ಪ್ರಶಸ್ತಿ
 2011ರಲ್ಲಿ ಜಮ್ನಲಾಲ್ ಬಜಾಜ್ ಪ್ರಶಸ್ತಿ ದೊರೆತಿದೆ.
 ಭಾರತ ಸರ್ಕಾರದ ಪರಿಸರ ಮತ್ತು ಅರಣ್ಯ ಸಚಿವಾಲಯು ಇಂದಿರಾಗಾಂಧಿ ಪರ್ಯವರನ್ ಪುರಸ್ಕಾರವನ್ನು ನೀಡಿದ್ದಾರೆ.

ಉಲ್ಲೇಖಗಳು 

ಲೇಖಕರು
ಪತ್ರಕರ್ತರು
ಮೂತ್ರಿ

ಮೂತ್ರಿಯು ಕೇವಲ ಮೂತ್ರ ವಿಸರ್ಜನೆಗಾಗಿ ಇರುವ ಸ್ವಚ್ಛವಾದ ಕೊಳಾಯಿ ನೆಲೆವಸ್ತು. ಪಾಶ್ಚಾತ್ಯ ದೇಶಗಳಲ್ಲಿನ ಸಾರ್ವಜನಿಕ ಶೌಚಾಲಯಗಳಲ್ಲಿ ಪುರುಷ ಬಳಕೆದಾರರಿಗಾಗಿ ಹಲವುವೇಳೆ ಮೂತ್ರಿಗಳನ್ನು ಒದಗಿಸಲಾಗುತ್ತದೆ (ಮುಸ್ಲಿಮ್ ದೇಶಗಳಲ್ಲಿ ಕಡಿಮೆ). ಇವುಗಳನ್ನು ಸಾಮಾನ್ಯವಾಗಿ ನಿಂತಿರುವ ಸ್ಥಿತಿಯಲ್ಲಿ ಬಳಸಲಾಗುತ್ತದೆ. ಮೂತ್ರಿಗಳು ಕೈಬಳಕೆಯ ಫ಼್ಲಶ್, ಸ್ವಯಂಚಾಲಿತ ಫ಼್ಲಶ್, ಅಥವಾ ಫ಼್ಲಶ್ ಇಲ್ಲದೇ (ಜಲರಹಿತ ಮೂತ್ರಿಗಳಿರುವ ಸಂದರ್ಭಗಳಲ್ಲಿ) ಇರಬಹುದು. ಇವುಗಳನ್ನು (ವಿವಿಕ್ತತಾ ಗೋಡೆಗಳು ಇರುವ ಅಥವಾ ಇಲ್ಲದಿರುವ) ಏಕ ನೈರ್ಮಲ್ಯ ನೆಲೆವಸ್ತುಗಳಾಗಿ ಅಥವಾ ವಿವಿಕ್ತತಾ ಗೋಡೆಗಳಿರದ ತೊಟ್ಟಿ ವಿನ್ಯಾಸದಲ್ಲಿ ವ್ಯವಸ್ಥೆ ಮಾಡಿರಬಹುದು. ಮಹಿಳೆಯರಿಗಾಗಿ ವಿನ್ಯಾಸ ಮಾಡಲಾದ ಮೂತ್ರಿಗಳು ಕೂಡ ಅಸ್ತಿತ್ವದಲ್ಲಿವೆ ಆದರೆ ಅಪರೂಪವಾಗಿವೆ. ಮಹಿಳೆಯರು ಮಹಿಳಾ ಮೂತ್ರವಿಸರ್ಜನಾ ಸಾಧನ ಇರುವ ಪುರುಷ ಮೂತ್ರಿಗಳನ್ನು ಬಳಸುವುದು ಸಾಧ್ಯವಿದೆ.

ಉಲ್ಲೇಖಗಳು 

ಸಾರ್ವಜನಿಕ ಶೌಚಾಲಯಗಳು
ವಿಶ್ವವಿದ್ಯಾನಿಲಯ

ವಿಶ್ವವಿದ್ಯಾನಿಲಯವು ವಿವಿಧ ಶೈಕ್ಷಣಿಕ ಕ್ಷೇತ್ರಗಳಲ್ಲಿ ಶೈಕ್ಷಣಿಕ ಪದವಿಗಳನ್ನು ನೀಡುವ ಉನ್ನತ ಶಿಕ್ಷಣ ಮತ್ತು ಸಂಶೋಧನೆಯ ಸ್ಥಳ. ವಿಶ್ವವಿದ್ಯಾನಿಲಯಗಳು ಸಾಮಾನ್ಯವಾಗಿ ಪದವಿಪೂರ್ವ ಶಿಕ್ಷಣ ಮತ್ತು ಸ್ನಾತಕೋತ್ತರ ಶಿಕ್ಷಣವನ್ನು ಒದಗಿಸುತ್ತವೆ.

ಆಧುನಿಕ ವಿಶ್ವವಿದ್ಯಾನಿಲಯ ವ್ಯವಸ್ಥೆಯು ತನ್ನ ಮೂಲಗಳನ್ನು ಐರೋಪ್ಯ ಮಧ್ಯಯುಗದ ವಿಶ್ವವಿದ್ಯಾನಿಲಯದಲ್ಲಿ ಹೊಂದಿದೆ. ಇದನ್ನು ಇಟಲಿಯಲ್ಲಿ ಸೃಷ್ಟಿಸಲಾಯಿತು ಮತ್ತು ಇದು ನಂತರದ ಮಧ್ಯಯುಗದ ಅವಧಿಯಲ್ಲಿ ಪಾದ್ರಿಗಳಿಗಾಗಿ ಇದ್ದ ಕ್ಯಾಥೀಡ್ರಲ್ ಶಾಲೆಗಳಿಂದ ವಿಕಸನಗೊಂಡಿತು.

ಹಿಂದಿನ ಉದಾಹರಣೆಗಳು 
ಬ್ರಿಟಾನಿಕಾ ವಿಶ್ವಕೋಶದ ಪ್ರಕಾರ, ಅತ್ಯಂತ ಮುಂಚಿನ ವಿಶ್ವವಿದ್ಯಾನಿಲಯಗಳನ್ನು ಏಷ್ಯಾ ಮತ್ತು ಆಫ಼್ರಿಕಾದಲ್ಲಿ ಸ್ಥಾಪಿಸಲಾಯಿತು, ಮತ್ತು ಮೊದಲ ಐರೋಪ್ಯ ಮಧ್ಯಕಾಲೀನ ವಿಶ್ವವಿದ್ಯಾನಿಲಯಗಳಿಗಿಂತ ಹಿಂದಿನದವಾಗಿದ್ದವು. ಮೊರೊಕ್ಕೊದಲ್ಲಿ ಫ಼ಾತಿಮಾ ಅಲ್-ಫ಼ಿಹ್ರಿ ೮೫೯ರಲ್ಲಿ ಸ್ಥಾಪಿಸಿದ ಅಲ್ ಕೆರಾವೀನ್ ವಿಶ್ವವಿದ್ಯಾನಿಲಯವು ಅತ್ಯಂತ ಹಳೆಯ ಪದವಿ ಪ್ರದಾನ ಮಾಡುವ ವಿಶ್ವವಿದ್ಯಾನಿಲಯವೆಂದು ಪರಿಗಣಿತವಾಗಿದೆ.

ಉಲ್ಲೇಖಗಳು 

ಉನ್ನತ ಶಿಕ್ಷಣ
ಲಕ್ಷ್ಮಿ ಅಗರ್ವಾಲ್

ಲಕ್ಷ್ಮಿ ಅಗರ್ವಾಲ್ (ಜನನ :೧ ಜೂನ್ ೧೯೯೦) ಭಾರತೀಯ ಆಸಿಡ್ ದಾಳಿಯಿಂದ ಬದುಕುಳಿದವರು. ಆಸಿಡ್ ದಾಳಿಯ ಸಂತ್ರಸ್ತರ ಹಕ್ಕುಗಳ ಪ್ರಚಾರಕ್ಕೆ ನಿಂತವರು ಮತ್ತು ನಿರೂಪಕಿ. ಅಗರ್ವಾಲ್ ಮೇಲೆ ೨೦೦೫ ರಲ್ಲಿ ೧೫ ನೇ ವಯಸ್ಸಿನಲ್ಲಿ ೩೨ ವರ್ಷದ ನಯೀಮ್ ಖಾನ್  ಎಂಬಾತ ಆಸಿಡ್ ಎರೆದನು. ಅವರ ಪ್ರಣಯ ಪ್ರಗತಿಯನ್ನು ಇವರು ನಿರಾಕರಿಸಿದರು . ಆಕೆಯ ಕಥೆಯನ್ನು ಹಿಂದೂಸ್ಥಾನ್ ಟೈಮ್ಸ್ ಆಸಿಡ್ ದಾಳಿಯ ಸಂತ್ರಸ್ತರ ಕುರಿತು ಸರಣಿಯಲ್ಲಿ ಹೇಳಲಾಗಿದೆ.  ಆಸಿಡ್ ದಾಳಿಯ ಉಲ್ಬಣವನ್ನು ನಿಭಾಯಿಸಲು ಇವರು ತಳಮಟ್ಟದ ಅಭಿಯಾನಗಳನ್ನು ಸ್ಥಾಪಿಸಿದರು ;  ಆಸಿಡ್ ದಾಳಿ ದುಷ್ಕರ್ಮಿಗಳ ಮೇಲೆ ಸುಲಭವಾಗಿ ಕಾನೂನು ಕ್ರಮ ಜರುಗಿಸಲು ಆಸಿಡ್ ಮತ್ತು ಸಂಸತ್ತಿನ ಮಾರಾಟವನ್ನು ನಿಯಂತ್ರಿಸಲು ಕೇಂದ್ರ ಮತ್ತು ರಾಜ್ಯ ಸರ್ಕಾರಗಳಿಗೆ ಆದೇಶ ನೀಡುವಂತೆ ಸುಪ್ರೀಂ ಕೋರ್ಟ್‌ಗೆ ಅವರ ಒಂದು ಅರ್ಜಿಯು ಕಾರಣವಾಗಿದೆ.  ಅವರು ಭಾರತದಲ್ಲಿ ಆಸಿಡ್ ದಾಳಿಯಿಂದ ಬದುಕುಳಿದವರಿಗೆ ಸಹಾಯ ಮಾಡಲು ಮೀಸಲಾಗಿರುವ ಎನ್ಜಿಒ ಚನ್ವ್ ಫೌಂಡೇಶನ್‌ನ ಮಾಜಿ ನಿರ್ದೇಶಕರಾಗಿದ್ದರು .ಚಾಪಾಕ್ ಚಲನಚಿತ್ರವು ಅವರ ಜೀವನವನ್ನು ಆಧರಿಸಿದೆ ಮತ್ತು ದೀಪಿಕಾ ಪಡುಕೋಣೆ ಅವರ ಪಾತ್ರದಲ್ಲಿ ನಟಿಸಿದ್ದಾರೆ

ಆರಂಭಿಕ ಜೀವನ ಮತ್ತು ಆಸಿಡ್ ದಾಳಿ
ಲಕ್ಷ್ಮಿ ನವದೆಹಲಿಯಲ್ಲಿ ಬಡ ಕುಟುಂಬದಲ್ಲಿ ಜನಿಸಿದರು. ಇವರ ಕುಟುಂಬದ ಪರಿಚಯಸ್ಥರಾದ ಮೂವತ್ತರ ಹರೆಯ ನಯೀಮ್ ಖಾನ್ ರವರ ಪ್ರಣಯ ಪ್ರಗತಿಗೆ ಇವರು ಸ್ಪಂದಿಸಲಿಲ್ಲ. ಇದು ಇವರ ಮೇಲೆ ಆಸಿಡ್ ದಾಳಿಗೆ ಕಾರಣವಾಯಿತು.

ಸುಪ್ರೀಂ ಕೋರ್ಟ್‌ನಲ್ಲಿ ಸಾರ್ವಜನಿಕ ಹಿತಾಸಕ್ತಿ ದಾವೆ (ಪಿಐಎಲ್)
ಆಸಿಡ್ ದಾಳಿಯಲ್ಲಿ ಮುಖ ಮತ್ತು ದೇಹದ ಇತರ ಭಾಗಗಳನ್ನು ವಿರೂಪಗೊಳಿಸಿದ ಲಕ್ಷ್ಮಿ 2006 ರಲ್ಲಿ ಪಿಐಎಲ್ ಹೊಂದಿದ್ದರು. ಆಗ ಅಪ್ರಾಪ್ತ ವಯಸ್ಸಿನವರಾಗಿದ್ದ ಲಕ್ಷ್ಮಿ ನದೀಮ್ ಖಾನ್  ಅವರನ್ನು ಮದುವೆಯಾಗಲು ನಿರಾಕರಿಸಿದ್ದರಿಂದ ನವದೆಹಲಿಯ ತುಘಲಕ್ ರಸ್ತೆ ಬಳಿ ಮೂವರು ಆಸಿಡ್ ನಿಂದ ಹಲ್ಲೆ ನಡೆಸಿದ್ದರು. ಅವಳ ಪಿಐಎಲ್ ಹೊಸ ಕಾನೂನನ್ನು ರೂಪಿಸಲು ಅಥವಾ ಅಪರಾಧವನ್ನು ನಿಭಾಯಿಸಲು ಅಸ್ತಿತ್ವದಲ್ಲಿರುವ ಅಪರಾಧ ಕಾನೂನುಗಳಾದ ಐಪಿಸಿ, ಇಂಡಿಯನ್ ಎವಿಡೆನ್ಸ್ ಆಕ್ಟ್ ಮತ್ತು ಸಿಆರ್ಪಿಸಿಗೆ ತಿದ್ದುಪಡಿ ಮಾಡಲು ಪ್ರಯತ್ನಿಸಿತು. ದೇಶಾದ್ಯಂತ ಮಹಿಳೆಯರ ಮೇಲೆ ಇಂತಹ ದಾಳಿಗಳು ಹೆಚ್ಚಾಗುತ್ತಿರುವುದನ್ನು ಉಲ್ಲೇಖಿಸಿ ಆಸಿಡ್ ಮಾರಾಟವನ್ನು ಸಂಪೂರ್ಣವಾಗಿ ನಿಷೇಧಿಸಬೇಕೆಂದು ಅವರು ಮನವಿ ಮಾಡಿದ್ದರು.

ಏಪ್ರಿಲ್ ನಲ್ಲಿ ನಡೆದ ವಿಚಾರಣೆಯ ಸಂದರ್ಭದಲ್ಲಿ, ಜುಲೈ ೯ ರಂದು ಮುಂದಿನ ವಿಚಾರಣೆಯ ಮೊದಲು ಯೋಜನೆಯನ್ನು ರೂಪಿಸಲು ರಾಜ್ಯ ಸರ್ಕಾರಗಳೊಂದಿಗೆ ಕೆಲಸ ಮಾಡುವುದಾಗಿ ಕೇಂದ್ರವು ಭಾರತದ ಸರ್ವೋಚ್ಚ ನ್ಯಾಯಾಲಯಕ್ಕೆ ಭರವಸೆ ನೀಡಿತ್ತು. ಆದರೆ, ಅದನ್ನು ಮಾಡಲು ವಿಫಲವಾಗಿದೆ . ಆದಾಗ್ಯೂ, ಕೇಂದ್ರವು ಯೋಜನೆಯನ್ನು ತಯಾರಿಸಲು ವಿಫಲವಾದಾಗ, ರಾಸಾಯನಿಕ ದಾಳಿಯನ್ನು ತಡೆಗಟ್ಟುವ ಸಲುವಾಗಿ ಆಮ್ಲ ಮಾರಾಟವನ್ನು ತಡೆಯುವ ನೀತಿಯನ್ನು ರೂಪಿಸುವಲ್ಲಿ ಸರ್ಕಾರ ವಿಫಲವಾದರೆ ಮಧ್ಯಪ್ರವೇಶಿಸಿ ಆದೇಶಗಳನ್ನು ರವಾನಿಸುವುದಾಗಿ ಸುಪ್ರೀಂ ಕೋರ್ಟ್ ಎಚ್ಚರಿಸಿದೆ.
ಏತನ್ಮಧ್ಯೆ , ೨೦೧೩ ರಲ್ಲಿ, ಸುಪ್ರೀಂ ಕೋರ್ಟ್ ಲಕ್ಷ್ಮಿ ಮತ್ತು ರೂಪಾ ಅವರ ಮನವಿಯ ಪರವಾಗಿ ತೀರ್ಪು ನೀಡಿತು, ಇದರಿಂದಾಗಿ ಆಸಿಡ್ ಮಾರಾಟಕ್ಕೆ ಹೊಸ ನಿರ್ಬಂಧಗಳನ್ನು ಸೃಷ್ಟಿಸಲಾಯಿತು. ಹೊಸ ನಿಯಮಗಳ ಪ್ರಕಾರ, ೧೮ ವರ್ಷಕ್ಕಿಂತ ಕಡಿಮೆ ವಯಸ್ಸಿನ ಯಾವುದೇ ವ್ಯಕ್ತಿಗೆ ಆಮ್ಲವನ್ನು ಮಾರಾಟ ಮಾಡಲು ಸಾಧ್ಯವಿಲ್ಲ. ಆಸಿಡ್ ಖರೀದಿಸುವ ಮೊದಲು ಫೋಟೋ ಗುರುತಿನ ಚೀಟಿ ನೀಡಲು ಒಬ್ಬರು ಅಗತ್ಯವಿದೆ. ಎಲ್ಲಾ ನಿಯಮಗಳ ಹೊರತಾಗಿಯೂ ಯಾವುದೇ ಬದಲಾವಣೆಯಾಗಿಲ್ಲ ಎಂದು ಲಕ್ಷ್ಮಿ ಹೇಳಿಕೊಂಡಿದ್ದಾರೆ.

ಚಿತ್ರೀಕರಣ
ಲಕ್ಷ್ಮಿ ಅಗರ್ವಾಲ್ ಇವರ ಜೀವನದ ಕುರಿತು ಹಿಂದಿ ಭಾಷೆಯಲ್ಲಿ ಚಾಪಕ್ ಎಂಬ ಸಿನಿಮಾವನ್ನು ಚಿತ್ರೀಕರಿಸಿದ್ದಾರೆ.

ಪ್ರಶಸ್ತಿಗಳು
ಸ್ಟಾಪ್ ಸೇಲ್ ಆಸಿಡ್ ಅಭಿಯಾನಕ್ಕಾಗಿ ೨೦೧೯ ರಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವಾಲಯ, ಕುಡಿಯುವ ನೀರು ಮತ್ತು ನೈರ್ಮಲ್ಯ ಸಚಿವಾಲಯ ಮತ್ತು ಯುನಿಸೆಫ್‌ನಿಂದ ಅಂತರರಾಷ್ಟ್ರೀಯ ಮಹಿಳಾ ಸಬಲೀಕರಣ ಪ್ರಶಸ್ತಿಯನ್ನು ಅವರಿಗೆ ನೀಡಲಾಯಿತು.  ೨೦೧೪ ರಲ್ಲಿ, ಇವರಿಗೆ ಇಂಟರ್ನ್ಯಾಷನಲ್ ವಿಮೆನ್ ಆಫ್ ಕರೇಜ್ ಪ್ರಶಸ್ತಿ ನೀಡಿ ಗೌರವಿಸಲಾಯಿತು.

ಉಲ್ಲೇಖಗಳು

ಪತ್ರಕರ್ತರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ಬರೆದ ಲೇಖನ
ಮೂದಲಿಸುವಿಕೆ

ಮೂದಲಿಸುವಿಕೆ (ಹಂಗಿಸುವಿಕೆ) ಎಂದರೆ ಗ್ರಾಹಿಯ ಸ್ಥೈರ್ಯಗೆಡಿಸುವ ಅಥವಾ ಅವರಿಗೆ ಸಿಟ್ಟುಬರಿಸಿ ಯೋಚಿಸದೇ ಪ್ರತಿಕ್ರಿಯಾತ್ಮಕ ವರ್ತನೆಗಳನ್ನು ಪ್ರೋತ್ಸಾಹಿಸುವ ಉದ್ದೇಶ ಹೊಂದಿರುವ ಯುದ್ಧಘೋಷ, ಹೀಯಾಳಿಕೆಯ ಹೇಳಿಕೆ, ಸನ್ನೆ ಅಥವಾ ಅವಮಾನ. ಮೂದಲಿಸುವಿಕೆಯು ಗುರಿಯಾದ ವ್ಯಕ್ತಿಯ ಸಾಮಾಜಿಕ ಬಂಡವಾಳದ (ಅಂದರೆ ಸ್ಥಾನಮಾನ) ಮೇಲೆ ಹಿಡಿತ ಸಾಧಿಸಲು ಸಾಮಾಜಿಕ ಸ್ಪರ್ಧೆಯ ರೂಪವಾಗಿ ಅಸ್ತಿತ್ವದಲ್ಲಿರಬಹುದು. ಸಮಾಜಶಾಸ್ತ್ರೀಯ ಸಿದ್ಧಾಂತದಲ್ಲಿ, ಸಾಮಾಜಿಕ ಶ್ರೇಣಿವ್ಯವಸ್ಥೆಯಲ್ಲಿ ಇತರರ ಸಂಬಂಧವಾಗಿ ತಮ್ಮ ಸ್ವಂತದ ಸ್ಥಾನವನ್ನು ಒತ್ತಾಯದಿಂದ ಕಾರ್ಯಗತಮಾಡುವ ಸಲುವಾಗಿ ಅನುಕೂಲತೆಯನ್ನು ಸೃಷ್ಟಿಸಲು ಮೂರು ಸಾಮಾಜಿಕ ಬಂಡವಾಳಗಳ ನಿಯಂತ್ರಣವನ್ನು ಬಳಸಲಾಗುತ್ತದೆ. ನೇರವಾಗಿ ಮೂದಲಿಸಲಾಗುತ್ತದೆ ಅಥವಾ ಪರೋಕ್ಷವಾಗಿ ಗುರಿಯಾದ ವ್ಯಕ್ತಿಯನ್ನು ಮೂದಲಿಸುವಂತೆ ಇತರರನ್ನು ಪ್ರೋತ್ಸಾಹಿಸಲಾಗುತ್ತದೆ. ಗುರಿಯಾದ ವ್ಯಕ್ತಿಯು ಸ್ಥಾನಮಾನವನ್ನು ಕಾಪಾಡಿಕೊಳ್ಳಲು ಅದೇ ರೀತಿಯ ಪ್ರತಿಕ್ರಿಯೆಯನ್ನು ನೀಡಬಹುದು, ಉದಾಹರಣೆಗೆ ಜಗಳಮಾತು ಮತ್ತು ಕಚಡ ಮಾತು.

ಉಲ್ಲೇಖಗಳು 

ನಿಂದನೆ
ಗುಲಾಬಿ ಗ್ಯಾಂಗ್

ಗುಲಾಬಿ ಗ್ಯಾಂಗ್ ಒಂದು ಜಾಗರೂಕ ಗುಂಪು. ವ್ಯಾಪಕವಾದ ಕೌಟುಂಬಿಕ ದೌರ್ಜನ್ಯ ಮತ್ತು  ಮಹಿಳೆಯರ ಮೇಲಿನ ಇತರ ಹಿಂಸಾಚಾರಗಳಿಗೆ ಪ್ರತಿಕ್ರಿಯೆಯಾಗಿ ಈ ಗುಂಪು ಮೊದಲ ಬಾರಿಗೆ ಉತ್ತರ ಪ್ರದೇಶದ ಬಾಂಡಾ ಜಿಲ್ಲೆಯಲ್ಲಿ ಕಾಣಿಸಿಕೊಂಡಿತು.ಇದನ್ನು ಈ ಹಿಂದೆ ಸಂಪತ್ ಪಾಲ್ ಆದೇಶಿಸಿದ್ದರು. ಈ ಗುಂಪು ೧೮ ರಿಂದ ೬೦ ವರ್ಷ ವಯಸ್ಸಿನ ಮಹಿಳೆಯರನ್ನು ಒಳಗೊಂಡಿದೆ. ಇದು ೨೦೧೦ರ ನಂತರದಲ್ಲಿ ಹರಡಿದೆ ಎಂದು ವರದಿಯಾಗಿದೆ. ಇದು ಉತ್ತರ ಭಾರತದಾದ್ಯಂತ ಬೀದಿಗಳಲ್ಲಿ ಹಾಗೂ ಸ್ಥಳೀಯ ರಾಜಕೀಯದಲ್ಲಿ ಸಕ್ರಿಯವಾಗಿದೆ.

ಹಿನ್ನೆಲೆ
ಗುಲಾಬಿ ಗ್ಯಾಂಗ್ ನ ಪ್ರಧಾನ-ಕಚೇರಿಯನ್ನು ಉತ್ತರ ಪ್ರದೇಶದಲ್ಲಿ ಬಂಡಾ ಜಿಲ್ಲೆಯ ಬಡೌಸಾದಲ್ಲಿ ಸ್ಥಾಪಿಸಲಾಗಿದೆ. ೨೦೦೩ ರ ಪ್ರಕಾರ, ಯೋಜನಾ ಆಯೋಗದ ೪೪೭ ಜಿಲ್ಲೆಗಳ ಪಟ್ಟಿಯಲ್ಲಿ ಹಿಂದುಳಿದ ಸೂಚ್ಯಂಕದ ಆಧಾರದ ಮೇಲೆ ಜಿಲ್ಲೆಯು ೧೫೪ ನೇ ಸ್ಥಾನದಲ್ಲಿದೆ. ಜಿಲ್ಲೆಯು ಹೇರಳವಾಗಿರುವ ದಲಿತ (ಅಸ್ಪೃಶ್ಯ ಜಾತಿ) ಜನಸಂಖ್ಯೆಯನ್ನು ಹೊಂದಿದೆ, ಇದನ್ನು ಎಲ್ಲೆಡೆಯಿಂದ ಜನರು ತಾರತಮ್ಯಕ್ಕೆ ಒಳಪಡಿಸುತ್ತಾರೆ.

ವಿವರಣೆ
ಕೌಟುಂಬಿಕ ಹಿಂಸಾಚಾರಕ್ಕೆ ಬಲಿಯಾದವರಿಗೆ ಪೊಲೀಸ್ ಬೆಂಬಲದ ಕೊರತೆಗೆ ಪ್ರತಿಕ್ರಿಯೆಯಾಗಿ ಡೇಟಾ ಸತ್ಬೋಧ್ ಸೈನ್ ೨೦೦೬ ರಲ್ಲಿ ಗುಲಾಬಿ ಗ್ಯಾಂಗ್ ಅನ್ನು ಸ್ಥಾಪಿಸಿದರು. ಹೆಚ್ಚಿನವರು, ಎಲ್ಲರೂ ಇಲ್ಲದಿದ್ದರೆ, ಕೆಳಜಾತಿಯ ಸದಸ್ಯರು. ಗ್ಯಾಂಗ್ ತನ್ನ ಗಮನವನ್ನು ಭಾರತದ ಅತ್ಯಂತ ಬಡ ಪ್ರದೇಶದ ಮೇಲೆ ಕೇಂದ್ರೀಕರಿಸಿದೆ, ಅದರ ಅರ್ಧದಷ್ಟು ಜನಸಂಖ್ಯೆಯು ಬಡತನ, ಶಿಕ್ಷಣದ ಕೊರತೆ ಮತ್ತು ಇತರ ಕಳವಳಗಳನ್ನು ಎದುರಿಸುತ್ತಿದೆ. ಗ್ಯಾಂಗ್ ತಮ್ಮ ಜಾತಿಯನ್ನು ಲೆಕ್ಕಿಸದೆ ಮಹಿಳೆಯರ ಹಕ್ಕುಗಳಿಗಾಗಿ ಹೋರಾಡುತ್ತದೆ. ಜೈ ಪ್ರಕಾಶ್ ಶಿವಾರಿ ಅವರಂತಹ ಪುರುಷ ಸದಸ್ಯರೂ ಇದ್ದಾರೆ, ಅವರು ಸರ್ಕಾರದ ಭ್ರಷ್ಟಾಚಾರ, ಬಾಲ್ಯ ವಿವಾಹಗಳು ಮತ್ತು ವರದಕ್ಷಿಣೆ ಸಾವಿನಂತಹ ಸಮಸ್ಯೆಗಳ ವಿರುದ್ಧ ಒಗ್ಗಟ್ಟಿನಲ್ಲಿ ನಿಲ್ಲುತ್ತಾರೆ. [9] ೨೦೧೦ರಲ್ಲಿ, ಒಂದು ಕಾನೂನನ್ನು ಜಾರಿಗೆ ತರಲಾಯಿತು, ಇದು ಶೇಕಡಾ ೩೩ ರಷ್ಟು ಸಂಸದೀಯ ಸ್ಥಾನಗಳನ್ನು ಮಹಿಳೆಯರಿಗಾಗಿ ಕಾಯ್ದಿರಿಸಲು ಸಹಾಯ ಮಾಡಿತು, ಆದರೆ ಗುಲಾಬಿ ಗ್ಯಾಂಗ್ ಇನ್ನೂ ಕಾರ್ಯನಿರ್ವಹಿಸುತ್ತಿರುವುದರಿಂದ ಅವರು ತಕ್ಷಣದ ಫಲಿತಾಂಶಗಳನ್ನು ಕಂಡರು. 
ಮಹಿಳಾ ರಾಜಕಾರಣಿಗಳನ್ನು ಸಹ ಭ್ರಷ್ಟಗೊಳಿಸಬಹುದು ಎಂದು ಗುಲಾಬಿ ಉಲ್ಲೇಖಿಸಿದೆ. ಅವರು ರಾಜಕಾರಣಿಗಳೊಂದಿಗೆ ಕೆಲಸ ಮಾಡುವ ಬದಲು ಜಾಗರೂಕ ನ್ಯಾಯವನ್ನು ಬಯಸುತ್ತಾರೆ, ಪಾಲ್ ಅವರು ತಮ್ಮದೇ ಆದ ಉತ್ತಮ ಕೆಲಸವನ್ನು ನಿರ್ವಹಿಸಬಲ್ಲರು, ಆದ್ದರಿಂದ ಅವರನ್ನು ರಾಜ್ಯವು ಲಘುವಾಗಿ ಪರಿಗಣಿಸುವುದಿಲ್ಲ ಮತ್ತು ಸರ್ಕಾರಿ ಸಂಸ್ಥೆಗಳೊಂದಿಗೆ ಕೆಲಸ ಮಾಡುವ ಬದಲು ಸ್ವಂತವಾಗಿ ಕೆಲಸ ಮಾಡಲು ಆದ್ಯತೆ ನೀಡುತ್ತದೆ. ಕೆಲವು ಗ್ಯಾಂಗ್ ಸದಸ್ಯರು ನಿರುದ್ಯೋಗಿಗಳು, ಕೆಲವರು ಕೃಷಿ ಕಾರ್ಮಿಕರು, ಮತ್ತು ಕೆಲವರು ಸ್ವ-ಸಹಾಯ ಗುಂಪುಗಳ ಮೂಲಕ ಸ್ಥಾಪಿಸಲಾದ ಉದ್ಯೋಗಗಳಲ್ಲಿ ತಮ್ಮ ಜೀವನವನ್ನು ರೂಪಿಸಿಕೊಳ್ಳುತ್ತಾರೆ. ಈ ಉದ್ಯೋಗಗಳಲ್ಲಿ ತರಕಾರಿಗಳನ್ನು ಮಾರಾಟ ಮಾಡುವುದು, ಹೊಲಿಯುವುದು ಅಥವಾ ಇತರ ಸರಕುಗಳನ್ನು ವ್ಯಾಪಾರ ಮಾಡುವುದು ಸೇರಿದೆ. [ಉಲ್ಲೇಖದ ಅಗತ್ಯವಿದೆ] ೨೦೧೪ ರ ಹೊತ್ತಿಗೆ ಈ ಗುಂಪು ಅಂದಾಜು ೪೦೦,೦೦೦ ಸದಸ್ಯರನ್ನು ಹೊಂದಿದೆ ಎಂದು ಅಲ್ ಜರೀರಾ ವರದಿ ಮಾಡಿದೆ; ಹಿಂದೂಸ್ತಾನ್ ಟೈಮ್ಸ್ ಈ ಸಂಖ್ಯೆಯನ್ನು ೨೭೦,೦೦೦ ಎಂದು ಹೇಳಿದೆ.

ಉಲ್ಲೇಖ

ಸಂಘಟನೆಗಳು